Neka se Amerikanci ljute - Nemačka ne može bez Huaveja - BIZlife\nNemački ministar unutrašnjih poslova Horst Zehofer rekao je da njegova zemlja još uvek ne može da izgradi 5G mobilnu mrežu bez kineske kompanije Huavej, što je pitanje koje izazva napetosti između SAD i njihovih saveznika.\nVašington pritiska saveznike da isključe Huavej, najvećeg svetskog snabdevača telekomunikacionom opremom, iz svojih 5G mreža, navodeći da ta kompanija predstavlja pretnju po bezbednost zbog špijunaže.\nZehofer je rekao da je “protiv sklanjanja proizvoda s tržišta samo zato što postoji mogućnost da se nešto možda desi”.\nOn je naveo da Nemačka mora biti zaštićena od špijunaže i sabotaže, ali i ocenio da bi isključivanje Huaveja moglo odložiti izgradnju mreže za pet do 10 godina.\n“Ne vidim da možemo da postavimo 5G mrežu u Nemačkoj u kratkom roku bez učešća Huaveja”, rekao je Zehofer za Frankfurter algemajne cajtung.\nCveta BIZNIS sa učenjem jezika: Ko god zna NEMAČKI – drži kurs


Bil Gejts PRVI PUT progovorio o prijateljstvu sa ozloglašenim pedofilom i milijarderom: "Nadao sam se da će mi pomoći..."\nBil Gejts je prvi put progovorio o svom poznanstvu sa osuđenim pedofilom i seksualnim zlostavljačem Džefrijem Epstajnom, rekavši da je "pogrešio u proceni" kada se sprijateljio sa njim.\nSuosnivač "Majkrosofta" uložio je veliki trud da se distancira od bogatog finansijera od kako je prenekoliko meseci uhapšen zbog optužbi za seksualno zlostavljanje i podvođenje maloletnih devojaka. Epstajn nije dočekao suđenje, jer je u avgustu izvršio samoubistvo u svojoj zatvorskoj ćeliji.\nMediji su prošlog meseca preneli da Gejts "žali što je ikada upoznao Epstajna", kao i da insistira da već dugo sa njim nema ni poslovni ni privatni odnos, piše "Dejli mejl".\nGejts na konferenciji "Njujork tajmsa" u sredu prvi put bliže objasnio njihovu saradnju.\n- Nadao sam se da će mi pomoći u prikupljanju novca za moj rad na polju globalnog zdravlja. To je bila fatamorgana. Novac se nikada nije pojavio, a od saradnje sa mnom je on imao neke koristi, pa sam tu napravio duplu grešku - priznao je treći najbogatiji čovek na svetu.\nGejts je dodao da je poverovao ljudima bliskim Epstajnu koji su ga uveravali da on poznaje mnogo bogatih ljudi i da mu može pomoći sa skupljanjem novca za globalno zdravlje.\n- Osećam se loše. Verovatno ćemo u nekom trenutku shvatiti da novac još nekih ljudi koji su nam pomagali dolazi od prljavog bogatstva. Kada se bavite ovim i pokušavate da privučete što više ljudi filantropiji, postoji rizik da pogrešite - kazao je Gejts.\n"Njujork Tajms" je izvestio da se Gejts sprijateljio sa Epstajnom nakon što je on 2007. godine prvi put osuđen za pedofiliju i druge seksualne prestupe, kao i da je 2013. godine leteo njegovim ozloglašenim privatnim avionom nazvanim "Lolita ekspres".


Izložbena postavka jezikom znakova ~ Mreza Kreativnih Ljudi\nIzložbena postavka jezikom znakova\n6.11.15 desavanja, izlozbe, kultura, muzeji No comments\nU Muzeju Vuka i Dosteja, u subotu 7. novembra od 17 časova odžaće se stručno vođenje kroz osnovnu postavku posvećenu Vuku Karadžiću i Dositeju Obradoviću. Ovoga puta tumačenje postavke biće upotpunjeno simultanim prevodom na znakovni jezik. Na taj način će gluve i nagluve osobe imati mogućnost da na neposredan način saznaju više o dvojici velikana srpskog jezika i književnosti.\nGluve i nagluve osobe, zbog komunikacionih barijera, nisu u mogućnosti da prate kulturne sadržaje koji su namenjeni svim građanima. Na ovaj način će se omogućiti članovima zajednice gluvih da na svom maternjem jeziku, srpskom znakovnom jeziku, prate neke od kulturnih sadržaja, kao i da šira zajednica sazna o vidovima dostupnosti kulturnih sadržaja gluvim i nagluvim osobama.\nZnakovni prevod tumačenja postavke odvija se u okviru projekta Znakovni muzej - uključivanje u društvenu zajednicu gluvih i nagluvih osoba putem dostupnih muzejski sadržaja čiji je cilj uključivanje i podsticanje zajednice gluvih posetama kulturnih sadržaja. Nosilac projekta je kulturno umetničko društvo gluvih Beograda Radivoj Popović uz podršku Ministarstva kulture Republike Srbije.


Kanadsko-američka porodica najzad oslobođena | Novine Toronto\nKanadsko-američka porodica najzad oslobođena\nPosle gotovo u dan tačno pet godina, Kanađanin Džošua Bojl i njegova supruga Amerikanka Kejtlin Kolman i njihova deca, koje su u Avganistanu kidnapovali pripadnici Talibanima bliske mreže Hakani, oslobođeni su u dramatičnoj akciji spasavanja.\nKada je mladi par oktobra 2012. godine putovao kroz centralnu Aziju, kroz Rusiju, Kazahstan, Tadžikistan, Kirgistan i Avganistan, Kolman je bila u petom mesecu trudnoće. U međuvremenu, u zatočeništvu, oni su dobili još dvoje dece, od kojih je najmlađe rođeno pre dva meseca.\nOni su se poslednji put javili svojim roditeljima osmog dana oktobra te godine iz jednog internet kafea iz, kako je rekao, ‘nebezbednog dela Avganistana’, da bi kasnije jedan avganistanski zvaničnik rekao da su oni zarobljeni u provinciji Vardak, u planinskom delu zemlje. Krajem te godine rodilo im se prvo dete.\nNaredne godine porodice dobija video snimak Koleman i Bojla, u kome oni apeluju na američku vladu da ih oslobodi.\nNovembra 2015. godine porodica Kolmanove dobija pismo u kojem ih obaveštavaju da su u zarobljeništvu dobili drugog sina. Avgusta naredne godine je na Jutjub postavljen snimak u kojem Bojl kaže da im prete da će ih ubiti sve četvoro ukoliko se avganistanska politika ne promeni.\nOtac Džošue, Patrik Bojl, posle prvog razgovora sa sinom rekao je da je prvi utisak da on prilično dobro zvuči za osobu koja je bila zarobljena poslednjih pet godina kao talac. Preneo je da jedva čekaju da se vrate i započnu novi život za svoju decu i svoju porodicu.\nPre polaska na put u Aziju, bračni par Bojl – Kolman je živeo u Pert-Andoveru, Nju Brunsvik.\nPo dolasku u Kanadu i u dom svojih roditelja u Smits Falsu, Ontario, gde se i sada nalaze, Džošua je primetio da se njegova deca veoma brzo prilagođavaju i da usvajaju nove i normalne uslove života. Svi će proći neophodne lekarske preglede i, kako naglašava, počinje fizički i mentlni oporavak.\nZvaničnici su naglasili da neće biti nikakvih krivičnih postupaka protiv Kolman i Bojla. Ovo dobija potpuno drugo značenje kada se zna da je Bojl, pre odlaska na ovu avanturu, bio uključen u kampanje za zaštitu građanskih prava i protiv mera obezbeđenja uvedenih posle terorističkih napada na Ameriku, i da je jedno kratko vreme oženjen sestrom zatvorenika iz Gvantanamo Beja, Omara Kadra, problematičnom Zajnab.\nPo Bojlovim rečima, oni su u Avganistanu pomagali običnim seljanima na teritoriji pod okupacijom Talibana.


Eksperti iz EU u poseti preduzeću BiS Reciklažni centar – Personal magazin\nU okviru Tvining projekta „Jačanje institucionalnih kapaciteta za upravljanje opasnim otpadom“, eksperi iz EU i Srbije, posetiće pančevačko preduzeće BiS Reciklažni centar. Ministarstvo životne sredine, rudarstva i prostornog planiranja Republike…\n– Izuzetno mi je drago da će tim Tvining projekta „Jačanje institucionalnih kapaciteta za upravljanje opasnim otpadom“, posetiti upravo “BiS Reciklažni centar” i da će “BiS Reciklažni centar” biti pokazni operater tretmana elektronsog i električnog tpada, a sve u cilju poboljšanja opšte reciklažne “kliničke slike” Srbije, rekla je Gordana Vlajić, director marketinga ovog preduzeća. – Minsitarstvo životne sredine, rudarstva i prostornog planiranja Republike Srbije je za proteklih par godina učinilo zaista mnogo i to su rezultati vidljivi i najširem javnom mnjenju. Uvereni smo da će ovakvi projekti doprineti dodatnom poboljšanju rada srpskih reciklera i tokove otpada učiniti efikasnijim u svakom smislu, od uređenije sakupljačke mreže do generalno čistije, ali i bogatije Srbije. Jer, očuvanje prirodnih resursa, odnosno reciklaža, čuvaju zemlju privredno jačom, a ova izuzetno perspektivna oblast otvara I velike mogućnosti zapošljavanja.\nEksperti iz EU u poseti preduzeću BiS Reciklažni centar was last modified: May 17th, 2012 by Redakcija\nBIS Reciklažni centare-otpadekspertiEUreciklaža


Novi Apple sat kao potencijalna budućnost medicine - Muški magazin - trendovi, fitness, lifestyle, saveti, devojke... `\niPad proizvodi postaće daleko efikasniji, a po pitanju baterija i kompjutera, veći hard diskovi neće stići u skorije vreme. Zapravo, prošle srede na AppleEvent događaju, ovaj brend predstavio je tri veoma napredna rešenja za već solidne i besprekorne tehnološke naprave. Nova rešenja, naravno, dočekana su sa dozom obazrivosti i skepse.\nApple Watch Series 4 model dolazi sa ugrađenom aplikacijom i monitorom otkucaja srca, ujedno predstavljajući prvi EKG sistem za ličnu upotrebu, ukoliko je verovati izveštajima koji nam stužu. Posebna naprava sa cenom od 399 dolara, radikalno redefiniše sve stvari koje smatramo kao medicinske aparate za široke narodne mase. Apple Watch Series 4 predstavlja prvi sat ikada sa ugrađenim EKG-om, što pruža ovom modelu mogućnost da postane pionir u revoluciji koja može još više obogatiti tržišnu scenu.\nZapravo, novi sat kompanije, ne može zameniti put do doktora, ali može pomoći ljudima da zaključe kada je potrebno otići kod istog pre svega, a nadanja su položena u rešavanje na ovaj potez pre nego što nastanu bilo kakvi veći problemi. Između tri i šest miliona ljudi samo u SAD poseduje ozbiljne srčane probleme, koji dolaze u vidu neregularnog otkucaja, a sudeći prema izveštajima njihovih centara za kontrolu i prevencije kardio vaskularnih bolesti, ovakav trend će nastaviti da raste u predstojećim decenijama. Sa druge strane, ljudi koji imaju nepravilan rad srca podložniji su moždanim udarima, takođe.\nApple je naveo da njihova nova aplikacija omogućuje pravilna očitavanja samo za sve ljude starije od 22 godine, sa već uspostavljenim dijagnozama nepravilnog rada srca. Ovo je samo jedna od nekoliko limitacija koje će Apple Watch EKG posedovati, jer je glavna, tačnije ona osnovna, to što će jako mali broj ljudi sa povećanim rizicima od srčanih bolesti imati dovoljno novca i moći da nose ovaj neverovatni sat konstantno.\nPROČITAJTE SLEDEĆI TEKST: Urwerk predstavlja ultramoderni UR-111C model


POTPISAN UGOVOR O NASTAVKU FINANSIRANJA OBNOVE SUBOTIČKOG NARODNOG POZORIŠTA\n„Velika je privilegija, ali i odgovornost, kada ste u poziciji da završavate sve one poslove koje nisu završili vaši prethodnici. Za Minisatarstvo kulture i informisanja Narodno pozorište u Subotici jedan je od projekata od kapitalnog značaja, ne samo zbog važnosti stvaranja kulturne infrastrukture, već i zbog onoga što je sledeći korak, koji ujedno predstavlja i suštinu – stvaranje svih uslovi za rad ansambla i za uživanje publike u njegovom talentu i umeću. Smatram da je ovo dobar primer saradnje različitih nivoa vlasti“, izjavio je Ivan Tasovac prilikom potpisivanja ugovora.\nU 2015. godini, za nastavak radova u okviru pete faze, opredeljeno je ukupno 225.000.000 dinara. Ovim sredstvima završeni su radovi na „starom“ delu zgrade, a očekuje se finalizacija obnove svih kosih i ravnih krovova na objektu.


Jemen: Ubijen komandant vladinih trupa\nSvakodnevne demonstracije u Jemenu protiv vlade predsednika Alija Abdulaha Saleha, 26. septembar 2011.\nJemenski funkcioneri navode da su pripadnici jednog anti-vladinog plemena napali vojnike lojalne predsedniku Aliju Abduli Salehu, ubivši komandanta i zarobivši 30 vojnika.\nMinistarstvo odbrane u zvaničnom saopštenju navodi da je u današnjem napadu na jednu bazu u glavnom gradu, Sani, ubijen Ali Al-Keleibi, komandant elitne republikanske garde. Funkcioneri dodaju da su četvorica pripadnika plemena takodje stradali u tom sukobu.\nŠef Organizacije za islamsku saradnju danas je apelovao na umešane strane u Jemenu da se uzdrže i ne koriste silu protiv gradjana Jemena. Ta organizacija ima 57 članica i kolektivni je glas muslimanskog sveta.\nAli Abdula Saleh juče je rekao da želi mirni transfer vlasti putem izbora.\nOn je u govoru koji je prenela televizija rekao da je predan uvodjenju inicijative za transfer vlasti koju je sastavio Savet za saradnju u regionu Persijskog zaliva, ali nije obećao da će napustiti vlast. Tim planom, koji je već dugo u zastoju, predviđa se da predsednik Saleh preda vlast svom zameniku.\nTo je bilo Salehovo prvo pojavljivanje u javnosti od kako se u petak vratio u glavni grad posle tromesečnog boravka u susednoj Saudijskoj Arabiji, gde se oporavljao od rana zadobijenih tokom pokušaja atentata u junu.\nSaleh je rekao da izbori moraju da obuhvate, predsedničke, parlamentarne i lokalne izbore. Takodje je kritikovao svoje protivnike da podstiču haos, rekavši da jemenski ustav odobrava mirne proteste, ali ne i pljačku i uništavanje državne imovine.\nKralj Saudijske Arabije, Abdula, smatra da je Zalivska inicijativa jedini način za rešenje krize i apeluje na sve strane u Jemenu da pokažu uzdržanost kako bi se sprečili novo nasilje i ubistva.\nSaleh je govorio samo nekoliko sati pošto su jemenske trupe otvorile vatru na veliku grupu anti-vladinih demonstranata u Sani, ranivši 18 ljudi.


Oliver Varhelji: Podsticanje i povezivanje Zapadnog Balkana na putu ka EU | Infomedia Balkan\nKolumne | 07.Oct.2020 - 13:08 h\nOliver Varhelji: Podsticanje i povezivanje Zapadnog Balkana na putu ka EU\nPotrebno je da Zapadni Balkan bude bolje povezan, bilo drumskim ili željezničkim putem između glavnih gradova, sa Evropskom unijom ili ultrabrzim širokopojasnim internetom. Čvrsto vjerujem da će to pomoći u stvaranju čvrste tržišne ekonomije kroz snažno i direktno podsticanje trgovine i ulaganja\nBeograd, Podgorica, Priština, Sarajevo, Skoplje, Tirana. Šest glavnih gradova Zapadnog Balkana, u srcu Evrope, ali putovanje i trgovina između njih i sa drugim glavnim gradovima Evrope traje dvostruko duže nego između gradova koji su mnogo udaljeniji. Ipak, povezanost je ključna: za živote ljudi, za biznise i za ekonomije regiona, čak i više sada, kada moramo podstaći oporavak nakon COVID-19 pandemije. Štaviše, jaz u ekonomskom razvoju između regiona i EU se mora brže zatvoriti, što će takođe ubrzati proces integracije ovih zemalja u EU.\nTo su glavni razlozi zbog kojih je Evropska komisija ove sedmice stavila na sto sveobuhvatni Ekonomsko-investicioni plan za Zapadni Balkan. Ovim planom se predviđa mobilizacija do 9 milijardi eura sredstava za ključne investicije u oblasti saobraćaja, energetike, zelene i digitalne tranzicije, kako bi se stvorio dugoročni rast i nova radna mjesta. Uz to, ima za cilj da poveća investicioni kapacitet regiona zahvaljujući novom Garantnom instrumentu za Zapadni Balkan, sa ambicijom da prikupi investicije u vrijednosti do 20 milijardi eura.\nPotrebno je da Zapadni Balkan bude bolje povezan, bilo drumskim ili željezničkim putem između glavnih gradova, sa Evropskom unijom ili ultrabrzim širokopojasnim internetom. Čvrsto vjerujem da će to pomoći u stvaranju čvrste tržišne ekonomije kroz snažno i direktno podsticanje trgovine i ulaganja. Takođe nudimo saradnju u stvaranju ekonomije utemeljene na znanju kroz pomoć malim i srednjim preduzećima, startapima i industrijama za istraživanje i razvoj. Ove ekonomije takođe trebaju da rade za dobrobit ljudi: mora se prevazići jaz između ponude vještina i potreba tržišta rada, a odliv mozgova se mora pretvoriti u cirkulisanje mozgova, naročito među mladima.\nPlan takođe predstavlja Zelenu agendu za Zapadni Balkan. Zelene i digitalne tranzicije su prioriteti EU za njen sopstveni oporavak i želimo da podržimo region u toj oblasti, u skladu sa realnim stanjem na terenu, tako da one adresiraju problem zagađenja i istovremeno stvaraju održive poslovne prilike u svim ovim ekonomijama. Snažan fokus će biti stavljen na dekarbonizaciji, čistoj energiji, čistijoj životnoj sredini i digitalnoj transformaciji, uključujući uvođenje ultrabrze širokopojasne mreže.\nU brzom prestanku upotrebe uglja, prelazna uloga gasa je od najveće važnosti, pored obnovljivih izvora. Prestanak upotrebe uglja moglo bi brzo i u velikoj mjeri smanjiti postojeće opasnosti po javno zdravlje. Želimo da dovedemo gas na zapadni Balkan kako bismo stvorili raznolikost ponude i smanjili zavisnost, dok bi se na toj osnovi mogla graditi dugoročna klimatski neutralna rješenja poput vodonika.\nMeđunarodne finansijske institucije su spremne da podrže naš ambiciozni plan. Ova podrška će biti od presudne važnosti za maksimalno iskorištavanje ogromnog potencijala ovog regiona, kako bi se osigurala najveća korist za građane i ekonomije.\nKroz Ekonomsko-investicioni plan, Komisija takođe želi da ojača regionalnu dimenziju naše saradnje. Regionalna ekonomska integracija između šest partnera ne predstavlja skretanje sa evropskog puta, već direktnu ekonomsku priliku za stvaranje rasta, prevazilaženje ekonomske krize povezane sa COVID-om, modernizaciju ekonomija u skladu sa prioritetima EU i njihovo približavanje zajedničkom tržištu EU.\nEkonomsko-investicioni plan ide paralelno sa reformama. Reforme, posebno u vladavini prava, ostaju u fokusu procesa proširenja i takođe su potrebne kao podrška ovom Planu, jer podižu poslovno povjerenje i stvaraju bolju investicionu klimu.\nZajedno sa Planom, Komisija je takođe usvojila i Paket proširenja za 2020. godinu, ocjenjujući tekuće temeljne reforme na Zapadnom Balkanu i iznoseći preporuke i smjernice za naše partnere o sljedećim koracima. Njihova dinamična implementacija ne samo da će donijeti dugotrajne rezultate, već će i ubrzati napredak na putu ka EU.\nBudućnost Zapadnog Balkana je u Evropskoj uniji. Od prvog dana mandata ove Komisije, jedna je stvar bila vrlo jasna: ovaj region je za nas ključni prioritet. Neumorno radimo na tome da region mnogo više i brže približimo Evropskoj uniji, slijedeći tri cilja: osvježavanje procesa proširenja, otvaranje pristupnih pregovora sa Albanijom i Sjevernom Makedonijom i ubrzavanje ekonomske konvergencije sa EU.\nU vezi s prva dva cilja su preduzeti značajni koraci, sa revidiranom metodologijom proširenja i odlukom država članica EU da otvore pristupne pregovore sa Albanijom i Sjevernom Makedonijom, za šta je postavio temelje revidirani prijedlog metodologije. Time je dokazano da EU stoji uz svoje partnere i ispunjava data obećanja.\nTakođe smo stali uz region tokom COVID-19 epidemije, pružajući ključnu i nezamjenjivu podršku, uključujući hitnu medicinsku pomoć i finansijski paket od 3,3 milijarde eura za rješavanje direktnih posljedica pandemije.\nNovi Plan predstavlja treći stub mog pristupa. Ne samo da će podržati dugoročniji socio-ekonomski oporavak regiona i konvergenciju sa EU, nego će i povećati saradnju i trgovinu u regionu i dati krila neiskorištenom ekonomskom potencijalu u regionu. Ono što je najvažnije, konsolidovaće region kao središte ulaganja za evropske kompanije i staviće ga na mapu investitorima koji žele da smanje udaljenost do tržišta EU i diversifikuju snabdijevanje.\nOve sedmice putujem na Zapadni Balkan kako bih lično i direktno predstavio našim partnerima novi Ekonomsko-investicioni plan, kao i godišnje ocjene. Nadam se da ću dobiti podršku za implementaciju Plana, kao i jasnu predanost za dalje sprovođenje reformi i saradnju. To ćemo uraditi zajedno, sa ciljem stvorimo novi ekonomski i socijalni pejzaž već u narednih pet godina.\nPiše: Oliver Varhelji (Komesar Evropske unije za susjedsku politiku i proširenje)\nJanja Gaćeša: Masovni egzodus Albanaca sa Kosova\nBorislav Radovanović: Poligraf raskrinkao Vučićeve laži - Kako Elez može znati za izmišljeni atentat\nVladimir Kovačević: Ne znamo šta da radimo, uvedi im neke mjere!


Faktor | Budući ministar kulture i sporta u KS Samir Avdić: Bit ću otvoren za sve što je dobro i afirmativno\nBudući ministar kulture i sporta u KS Samir Avdić: Bit ću otvoren za sve što je dobro i afirmativno\n22.12.2020. / 15:21\nProslavljeni bh. košarkaš, bivši reprezentativac i sportski radnik Samir Avdić, na prijedlog stranke Narod i pravda (NiP) bit će novi ministar kulture i sporta u novoj Vladi Kantona Sarajevo.\nKaže da je razmišljao dosta o načinima na koje može unaprijediti ovaj sektor društva u KS, ali napominje da će mnogo toga ovisiti o finansijskoj situaciji koja u vrijeme pandemije kornavirusa nipošto nije sjajna.\n- Dosta toga u ide svojim tokom, iz budžeta je određen dio za sportske i kulturne institucije, ali u svakom slučaju bit ću otvoren za sve što je dobro i afirmativno i što treba podržati - počeo je Avdić.\nKad je sport u pitanju vidi drugačiju sliku od sadašnje, posebno po pitanju vrhunskog sporta.\n- Vjerujem da se mnogo toga mora uraditi po pitanju uređenja najvišeg nivoa sportskih takmičenja i klubova koji tamo nastupaju, nebitno koji je sport u pitanju. Tim ljudima treba dati podršku da ostvare dobar rezultat. Isto tako od tih klubova očekujemo da predstave svoje srednjoročne i dugoročne programe djelovanja. To se ne može raditi za period od recimo šest mjeseci, jer se za to vrijeme ništa konkretno ne može uraditi - naglasio je Avdić.\nAvdić namjerava s lokalnim zajednicama i Gradom Sarajevo raditi na razvoju školskog i univerzitetskog sporta, ali i amaterskog sporta.\n- To je veoma bitno da se uradi u nekom olimpijskom ciklusu, znači u periodu od oko četiri godine. Također, mnogo posla moramo uraditi na edukaciji i afirmaciji ljudskih resursa koji trebaju da vode procese u sportu. Nebitno o kakvom se sportskom klubu ili udruženju radi, te osobe moraju biti stručne i maksimalno posvećene svom poslu. Naravno, isti procesi trebaju da se dogode u institucijama kulture, gdje također procesima treba da upravljauju ljudi iz struke, koji će znati upravljati raspoloživim resursima - objasnio je nekadašnji kapiten košarkaške reprezentacije BiH.\nNaveo je potrebu za saradnjom sa ambasadama koje imaju sjedište u Sarajevu, a koje mogu pomoći razvoj institucija, posebno kulture.\n- Zamislite da sutra u Sarajevo dođe Bečka filharmonija i svira sa Sarajevskom i da se napravi konekcija za budućnost. Potrebna nam je zdrava komunikacija sa ljudima u ambasadama, a naravno naše institucije su tu da to i podrže, ali prvo ćemo vidjeti šta će biti moguće uraditi nakon pandemije koronavirusa. Vjerujem da se možemo obratiti našim prijateljima diljem Evrope i organizovati događaje koji bi ostavili traga u našem društvu - zaključio je Avdić.\nAvdić je košarkašku karijeru započeo u redovima sarajevske "Bosne", a već sa 23 godine je nosio kapitensku traku tog kluba. Uspješno je nosio dres reprezentacije BiH, a trenutno obnaša funkciju sportskog direktora seniorske košarkaške reprezentacije BiH.\nSamir Avdićministar kulture i sportaVlada KS\nSud zaključio da je MUP RS-a diskriminisao aktivistkinje grupe "Pravda za Davida"


Završen jedanaesti Beogradski bezbednosni forum - BFPE\nRadomir Aleksić 1 новембра, 2021\nBFPE » U fokusu » Završen jedanaesti Beogradski bezbednosni forum\nBeogradski bezbednosni forum, najznačajnija međunarodna spoljnopolitička i bezbednosna konferencija u regionu, održan je od 26. do 28. oktobra pod motom „Čovečanstvo na ispitu“. Na jednom mestu, Forum će okupio više od 80 globalno priznatih eksperata koji su govorili o najaktuelnijim temama koje se tiču sadašnjosti i budućnosti našeg regiona, Evrope i sveta.\nPosle tri zanimljiva dana, sledeći su zaključci Beogradskog bezbednosnog foruma:\nBeogradski bezbednosni forum uspeo je da ostane jedinstveno mesto dijaloga u poslednjih 11 godina.\nSamo 1/3 javnosti na Zapadnom Balkanu veruje da će region biti deo EU i taj broj se svake godine smanjuje. Stoga ne čudi što je prisutna frustracija, iako političari često ističu evropsku perspektivu.\nBudućnost regiona je u Evropskoj uniji i EU neće biti potpuna bez država sa Zapadnog Balkana.\nNATO bi Srbiju trebalo da doživljava kao pouzdanog i odgovornog partnera jer je Srbija više puta pokazala solidarnost.\nUključivanje glasa mladih u diskusiju o budućnosti Evrope je krucijalna stvar, jer su njihovi interesi direktno pogođeni ovim procesom.\nJedini način da se istinski pokaže solidarnost prema Romima je da im se omogući pristup tržištu rada. Potrebno je ukinuti stereotip da Romi ne žele da rade.\nUnapređenje saradnje između regiona je sve važnije u globalizovanom svetu.\nSveobuhvatna korist kineskih investicija u Srbiji zavisi od odgovornosti domaćih aktera.\nU ime Beogradskog bezbednosnog foruma zahvaljujemo se svim partnerima, dugogodišnjim i novim, našem timu koji je omogućio događaj, audio i video podršci, govornicima, ali i učesnicima i medijima jer su bili sa nama tokom tri dana održavanja Foruma.\nDetaljne vesti, fotografije i video materijal možete pronaći na zvaničnom sajtu Beogradskog bezbednosnog foruma, kao i na zvaničnom jutjub kanalu.\nFoto: Nikola Ilić / BSF\nRegion u Fokusu Spoljna politika i bezbednost U fokusu No Comments\nPrevious PostNajznačajnije poruke sa jedanaestog Beogradskog bezbednosnog foruma\nNext PostMobilizacija romske zajednice u okviru ROMACTED programa


Politika: Miščević: Problem primena propisa - BalkaniYUm.TV '); } //]]>\nMiščević: Problem primena propisa\nPregovaračka poglavlja 2 i 19 uglavnom su usklađena sa pravnim tekovinama EU, kažu šefovi grupa koji vode pregovore. Problem Srbije nije zakonodavna aktivnost, već primena usvojenih propisa, kaže Tanja Miščević.\nSrbija je, kako su pokazali prvi skrininzi u poglavljima 2 i 19, koja se odnose na slobodu kretanja radnika i socijalnu politiku i zapošljavanje, u najvećoj meri već usklađena sa pravnim tekovinama EU, a predstoje finija usaglašavanja, koja za domaće zakonodavce neće biti preveliki izazov, rekli su novinarima šefovi grupa koje vode pregovore u ovim poglavljima.\nŠefica pregovaračkog tima Srbije Tanja Miščević je, na brifingu za medije, međutim istakla da je problem Srbije u ovoj oblasti, ne zakonodavna aktivnost, već primena usvojenih propisa.\n"Urađeno je mnogo od 2004, ali problem je implementacija. Sada više niko neće trpeti izgovor da nemate para da nešto uradite, jer će to značiti da niste dobro obračunali šta i u kom periodu treba da uradite", rekla je Miščević.\nDržavni sekretar Ministarstva rada, zapošljavnja i socijalne politike Zoran Martinović, koji je i na čelu radne grupe za izmene Zakona o radu, objasnio je da je to krovni zakon kada je reč o ovim oblastima.\nKako je rekao, taj zakon će neminovno ići u pravcu redukcije određenih prava i privilegija radnika, ali će, što je mnogo važnije, popuniti pravne praznine i sprečiti zloupotrebe od strane poslodavaca koje se danas događaju.\nPoglavlje 2 u pregovorima Srbije i EU, pre svega, treba da ustanovi poštovanje principa da su svim državljanima EU garantovani sloboda kretanja, rada i drugih prava u vezi sa zapošljavanjem, a to podrazumeva i pravo na obrazovanje i druga prava za članove porodica.\nU tom segmentu je, kako je objasnio, Srbija već u znatnoj meri usklađena sa zahtevima EU, jer nema diskriminatorski pristup zapošljavanju stranaca, a najveći izazov će biti uvođenje fleksibilnijih uslova za zapošljavanje stranaca u javnim službama.\nPrema njegovim rečima, nacrt zakona o zapošljavanju stranaca prošao je javnu raspravu i da nije bilo prevremenih izbora već bi bio u skupštinskoj proceduri.\nMartinović je dodao i da predstoji i usklađivanje domaćeg sistema tržišta rada sa evropskom mrežom za zapošljavanje, kako bi građani na jednom mestu mogli da budu upoznati sa uslovima rada i zapošljavanja u svakoj zemlji EU.\nI državna sekretarka Ministarstva rada, zapošljavnja i socijalne politike Brankica Janković, koja je zadužena za poglavlje 19, istakla je da je Srbija u tom poglavlju već u velikoj meri usklađena sa pravnim tekovinama EU, a kao najveći izazov vidi otklanjanje neusklađenosti obrazovnog sistema sa zahtevima tržišta rada.


Vučić na mitingu „Budućnost Srbije“ u Beogradu: Večeras neću govoriti o političkim protivnicima, govoriću o budućnosti | Insajder\nVučić na mitingu „Budućnost Srbije“ u Beogradu: Večeras neću govoriti o političkim protivnicima, govoriću o budućnosti\nVeliki broj građana se okupio na mitingu u Beogradu u okviru kampanje „Budućnost Srbije“. Došli su iz gradova širom Srbije, većinom organizovanim prevozom. Načelnik Policijske uprave za grad Beograd Milan Stanić je izjavio da je na mitingu prisutno između 140.000 i 150.000 ljudi.\nMiting Budućnost Srbije u Beogradu Foto:Srđan Ilić\nProgram je počeo u 16 časova koncertom folk pevača Aca Lukasa, a usledio je nastup rok benda Riblja čorba.\nAtmosfera i anketa uoči mitinga „Budućnost Srbije”\n„Ako mene pitate, onda kažem da smo se danas okupili da pokažemo da Srbija nije podeljena zemlja, da je Srbija zemlja nije zemlja koja će podržati pretnje i vređanja“, rekla je premijerka Ana Brnabić koja je svoje obraćanje počela pitanjem: „Zašto smo danas ovde“?\n„Moje mišljenje je da je u politici, kao i u životu uvek važno da iskreno stanete pred građanima i kažete ko ste, šta ste i za šta ste, i šta je vaša vizija. Mi smo za Srbiju u EU, ali za Srbiju koja ima partnerstva sa svim zemljama – sa Rusijom, Kinom, SAD, Indijom, afričkim zemljama, sa svima koji mogu da nam pomognu da budemo jači i koji nas pritom poštuju“, poručila je Brnabić.\nOnda je dodala i da „ova država mora da bude servis građana“ i da „zato toliko pričaju o elektronskoj upravi“.\n„Vlast treba da bude na usluzi građanima, 24 časa, sedam dana u nedelji, 365 dana“, rekla je.\nDeo svog govora premijerka je posvetila kritikovanju i prozivkama opozicije, deljenju građana na „nas“ i „njih“ iako je na samom početku svog govora rekla da je cilj mitinga da pokaže da Srbija nije podeljena zemlja.\nMiting Budućnost Srbije u Beogradu Foto:Insajder\nPrvi potpredsednik Vlade i ministar spoljnih poslova Ivica Dačić je rekao da nije slušao koncert Riblje čorbe, ali da želi njegovu pesmu „Ostani đubre do kraja“ da posveti onima koji su protestovali na prošlom protestu u subotu „Svi kao jedan“.\nPotom se osvrnuo na one, kako je rekao, „koji su posle 5. oktobra uništili zemlju“, iako je SPS, na čijem je čelu, bila deo vlasti od 2008. godine.\nTo što Aleksandar Vučić još nije raspisao izbore je, rekao je Dačić, „samo dokaz njegove odgovornosti prema Srbiji i nacionalnim interesima i time štiti opoziciju od njihovog debakla i poraza“.\nUoči obraćanja penzionisanog potpukovnika Dragutina Dimčevskog pušten je kratak film o bici na Košarama.\nOn je rekao da je ta bitka bila bitka za dostojanstvo i pravo na život.\nMiting u Beogradu 19. april / Foto: Insajder\n„Možete da budete protiv vlasti, ali ne možete da budete protiv države i da živite ovde jer unutrašnja snaga svake države je važna“, poručio je predsednik Predsedništva BiH Milorad Dodik.\nOn je podsetio na pregovore Beograda i Prištine i naveo da „Srbija mora da da snagu pregovaračkom timu, a ne da tu snagu oduzima“.\n„I kada ovih ovih dana Vulić bude pregovarao neće ga pitati 'šta se to tamo dešava', već će reći 'svaka čast na jedinstvu Srbije'“, rekao je Dodik pružajući podršku rukovodstvu Srbije.\nMinistar spoljnih poslova Mađarske Peter Sijarto je u obraćanju na srpskom jeziku poručio da Mađarska veoma ceni predsednika Vučića jer "zajednicu vojvođanskih Mađara gleda kao na izvor energije i jer obezbeđuje prava mađarskoj manjini više od ostalih suseda".\nPredsednik Srbije Aleksandar Vučić je rekao da je „već šest i po godina kako rade i kako se bore za Srbiju i kako se trude da promene sebe da bi menjali Srbiju“.\n„Hvala Vam jer ste vi pokazali da dela cenite mnogo više od obećanja, da poštujete one koji hoće pristojnu i modernu Srbiju, uspešnu, da ne poštujete one koji bi Srbiji da prete, koji bi da je ruše. Ja večeras, za razliku od svih drugih ili nekih od mojih prijatelja, o onima koji su politički protivnici neću reći ni reč, govoriću o budućnosti“, poručio je predsednik.\n„Ako krenu u nasilje odgovorite oštro i odgovorno“\nVučić je rekao i da njihov njihov cilj nisu sukobi, „čak ni sa onima kojih je mnogo manje“.\nVećina ulica u širem centru prestonice je blokirana, gradski prevoz uglavnom ne funkcioniše pa građani moraju da pešače. Kolone građana pristizale su sa svih strana praćene dobošarima, uz transparente podrške predsedniku Srbije i srpske zastave. Popunjen je ceo plato ispred Skupštine, Pionirski park, deo Bulevara kralja Aleksandra i prostor prema Trgu Nikole Pašića i Terazijama.\nMinistar unutrašnjih poslova Nebojša Stefanović je izjavio da će uskoro biti poznate prve precizne procene o broju ljudi na mitingu, a da sigurno u Beograd dolazi “više od 120.000 ljudi”.\nOčekuje, kako kaže, ogroman broj ljudi, a dodaje i da je oduševljen atmosferom i raspoloženjem građana koji su došli da čuju „šta je naša budućnost, da jedinstvenom pokažemo koliko hoćemo da se borimo za svoju zemlju“.\nKao što su i najavili, članovi Saveza za Srbiju po prijavama građana su obilazili javne institucije i ustanove iz kojih su zaposleni pre kraja radnog vremena krenuli na miting „Budućnost Srbije“.\n„Jedan od najvećih skupova u poslednjih 40 ili 50 godina“ – tako je predsednik Srbije Aleksandar Vučić najavio miting.\nNajavu ovog skupa obeležilo je prognoziranje predstavnika vlasti koliko će ljudi doći, uz obavezno upoređivanje koliko će ta brojka biti veća od broja građana koji su prisustvovali protestu „Svi kao jedan“ od prošle subote, ali i tvrdnje opozicije da su zaposleni u lokalnim samoupravama prinuđeni da dođu na skup. Savez za Srbiju je naveo da će danas evidentirati odsutne s posla u javnim službama.


Predsednik Sindikata srpske policije, Lazar Ranitović danas u poseti Zaječaru\nPredsednik Sindikata srpske policije, Lazar Ranitović, sa najbližim saradnicima izvršiće u petak, 15. decembra obilazak Policijske uprave Zaječar, gde će održati sastanak sa Načelnicom uprave Sanjom Dimitrijević i članstvom Regionalnog centra Zaječar Sindikata srpske policije.\n” To će biti dobra prilika da sa članovima razgovaramo na temu najnovijih predloga izmena i dopuna Zakona o policiji, o pregovorima za novi Poseban kolektivni ugovor.\nAli i o problemima kod ostavrivanja prava na solidarnu pomoć po Posebnom kolektivnom ugovoru, o najavljenoj jednokratnoj pomoći u iznosu od 10.000 dinara i o povećanju plate od 10%”, naveo je Ranitović.\nTom prilikom zaječarskim policajcima biće predstavljeno i novo rukovodstvo Regionalnog centra Zaječar Sindikata srpske policije, kao i konkretne planirane aktivnosti za naredni period, navodi se u saoptenju.\nSastanci sa načelnicom i članstvom su planirani od 10 do 13 časova.\nlazar ranitović poseta pu zaječar Sindikat srpske policije zaječar


EKSPLODIRAO DEO ZIDA U TREPČI: Otpad se izlio u Ibar, radi se na saniraju štete | Happy BSC portal\nMeštani sela Gornji Krnjin koje se nalazi nedaleko od rudnika rekli su da je zid eksplodirao i da je otpad završio u reci, prenosi portal Reporteri.\nDirektor Trepče Jovan Dimkić ocenio je da je reč o manjem akcidentu, i da je samo zbog poplava naišla voda. Deo basena industrijskog otpada Trepča u Leposaviću bačen je kasno juče u reku Ibar kada se urušio deo zida koji odvaja rečni sliv od reke.\nGradonačelnik Leposavića Zoran Todić rekao je sinoć za Kossev da su oni kao opština učinili sve što su mogli zajedno sa građanima, Trepčom i nadležnim inspektorima kako bi što pre zatvorili srušeni zid.\nMeštani sela Gornji Krnjin, koje se nalazi u blizini ovog otpada, obavestili su ga da je zid eksplodirao i da je otpad bačen u Ibar.\n"Nakon što sam saznao, obavestio sam šefa opštinske uprave da pošalje inspektora zaštite životne sredine po srpskom sistemu. Takođe sam obavestio i šefa odeljenja nadležnog za inspekciju po kosovskom sistemu. Oni su izašli na lice mesta, i znamo da su na mestu događaja bili i pripadnici kosovske policije, s obzirom da je i njima prijavljen slučaj", rekao je.\n"Sada radimo na izveštaju. Želim da vas obavestim da je to van nadležnosti opštine. Konkretno, u ovom slučaju za rad i eksploataciju ruda, Trepča je prvo dobila saglasnost nadležnih institucija u Prištini od svega što želim da kažem Agencija za rudnike i minerale", naglasio je Todić, dodajući da je i njihov inspektor danas bio na terenu.\nAgencija za rudnike i minerale takođe je odgovorna za odlaganje otpada, dok je kosovsko Ministarstvo zaštite životne sredine odgovorno za odlaganje u inostranstvo.\n"Tokom sledećeg dana očekujemo tačnu procenu koliko je otpadnog materijala otišlo u reku Ibar i niko nije zadovoljan onim što se danas dogodilo, ali ova pitanja zaista prevazilaze naše opštinske nadležnosti", rekao je Todić.\nDirektor Trepče Jovan Dimkik ocenio je da je reč o maloj nesreći.\n"Znate da je bilo poplava i na području Leposavića. Bilo je vode. Ništa katastrofalno, ništa zastrašujuće. Do sutra će sve biti popravljeno, jer je zid sada popravljen ", rekao je on.\nS druge strane, meštani kažu da ih ne čudi što je deo otpada završio u Ibru i podsećaju da već godinama upozoravaju na otpad smešten nekoliko stotina metara od centra Leposavića.\nU planu je otvaranje novog ribnjaka za otpatke i zatvaranje postojećeg.


Vojislav Trajković: Proleter ima najviše ambicije u finalu plej - ofa\nObjavljeno 29.11.2019. u 17h\nRvački klub Proleter će u subotu, 30. novembra, biti domaćin finalnog turnira plej – ofa Super lige Srbije.\nZrenjaninci spremno dočekuju finale plej – ofa, a kao i prethodnih godina, ambicije su vezane za osvajanje šampionske titule.\nDo sada su održana tri turnira Super lige Srbije, posle kojih su rvači Proletera zauzeli drugo mesto u ukupnom plasmanu, dok je prvo mesto osvojio Partizan. Jedini poraz Zrenjaninci su imali upravo od Partizana rezultatom 5:3.\nVelika uzdanica Proletera: Viktor Nemeš u akciji\nPored Proletera i Partizana, na finalnom turniru plej – ofa učetvuju još subotički Spartak i Radnički iz Beograda.\n– U polufinalu se sastajemo sa Spartakom. Mečevi sa Subotičanima su uvek neizvesni, a često odlučuju detalji, kao što je broj tuševa. Spartak ima više mogućnosti za rotaciju takmičara, a sa druge strane, ja takođe imam spremnu taktiku. Zbog toga ću tačan sastav ekipe saopštiti tek posle zvaničnog merenja – kaže trener Rvačkog kluba Proleter, Vojislav Trajković.\nMate Nemeš (levo) u duelu sa Aleksandrom Maksimovićem\nStrateg „crveno – belih“ ipak veruje da prva borba u kategoriji – 60 kg između Sebastijana Kolompara (Poleter) i Kristijana Gazdaga (Spartak) može da bude i odlučujuća.\n– Do sada je Gazdag uvek pobeđivao Kolompara, ali ja verujem da je naš borac sada sazreo za pobedu. Ukoliko Sebastijan Kolompar trijumfuje, imamo otvoren puta ka pobedi protiv Spartaka, jer očekujem sigurne pobede braće Nemeš, Frisa i Kadžaje.\nU drugom polufinalnom meču između dva beogradska kluba, Partizana i Radničkog, „crno – beli su veliki favorit.\n– U slučaju da se u finalu plej – ofa sastanu Proleter i Partizan, biće to veoma neizvestan meč. Ipak, moram da kažem da nam Partizan, bez obzira na taj poraz u Super ligi, mnogo više „leži“ kao ekipa od subotičkog Spartaka – zaključio je Vojislav Trajković.\nVojislav Trajković i Mihail Kadžaja\n14 – 14,30 Merenje ekipa\n16,00 Polufinale: Partizan – Radnički (Beograd)\n17,00 Polufinale: Proleter – Spartak\n17,45 Svečano otvaranje\n18,00 Meč za 3. mesto\nKristijan Fris (levo)\nNa spisku šefa stručnog štaba Proletera, Vojislava Trajkovića, nalaze se: Sebastijan Kolompar, Goran Sremac, Kristijan Fris, Mate Nemeš, Branislav Ludoški, Viktor Nemeš, Valentin Čabi, Nikolaj Dobrev, Boris Petrušić i Mihail Kadžaja.\nTRENER TRAJKOVIĆ ŠESTI PUT U FINALU\nVojislav Trajković će sutra po šesti put voditi Proleter u finalu plej – ofa. U prethodnih pet finala osvojio je sa ekipom četiri šampionske titule i jedno drugo mesto, kada je 2017. godine RK Proleter izgubio u finalnom meču od Spartaka u Subotici.\nTagovi:rvaci proletera, Rvački klub Proleter, rvanje, rvanje plej of, rvanje plej of 2019


Pronađen cvet star 115 miliona godina VIDEO\nIzvor: B92, 15.Jul.2019, 08:31\nNaime, kako prenosi Sputnik, stručnjaci su pomoću CT-skeniranjanja uspeli detaljno da ispitaju fosil u steni u kojoj je cvet pronađen. Biljka je dobro očuvana i čak sadrži cvet, koren i pojedinačne ćelije.\nVisina drevnog ljiljana je 40 centimetara. Eksperti su uspeli da skeniraju fosil unutar stene u kojoj je biljka sačuvana, a da je ne oštete.\nNaučnici su takođe zaključili da pripada istoj grupi biljaka kao moderni ljiljani i orhideje.\nIzvor: Mondo, 15.Jul.2019\nMeđunarodna grupa naučnika otkrila je najstariji očuvani ljiljan na svetu u Brazilu. Biljka je stara oko 115 miliona godina, a pronađena je u jednoj steni...Foto: screenshot/youtube/صلاح رشاد..Kako prenosi "Sputnjik", stručnjaci su pomoću CT-skeniranjanja uspeli detaljno da ispitaju fosil...


JISA INFOREVIEW - 06/10\nIz sadržaja 6/10 izdvajamo\nU znaku DIGITALNE EVROPE\nPogledaj ovu neverovatnu stvar\nKan, mediteranski grad smešten u srednjem delu Azurne obale, nadaleko poznat po svojoj lepoti, prestonica je festivala, kongresa i sajmova koji se smenjuju tokom cele godine. Zahvaljujući filmskom festivalu i velikom broju svetskih, filmskih zvezda koje ga posećuju, prva asocijacija na grad Kan upućuje da je to sedište glamura, elegancije i šou biznisa. Kan je nadaleko poznat i po dugoj peščanoj plaži i šetalištu Kroazeta, jednoj od najlepših svetskih promenada koju okružuju luksuzni hoteli, galerije i restorani. Kao turističku destinaciju prvi su ga otkrili britanci u 19. veku. Vremenom su počele da niču velelepne vile, a početkom 20. veka sagrađeni su i luksuzni hoteli Karlton, Miramar i Martinez. Zahvaljujući filmskom festivalu, Kan sredinom maja postaje centralno mesto za okupljanje umetničke elite, a zahvaljujući Gartneru, sredinom novembra postaje centar za okupljanje vodećih ličnosti IT biznisa. Gartner, vodeća svetska kompanija u oblasti IT istraživanja i savetovanja, svake godine u Kanu organizuje skup pod nazivom Sympozijum/ITxpo.\nUspešna centralizacija u dva koraka\nNacionalna služba za zapošljavnje i SBS sarađuju već godinama, a u poslednjem projektu koji su zajedno radili, uspeli su da centralizuju njeno IT okruženje. Ta ideja je bila razmatrana i ranije, ali su cene i dobijanje komunikacionih linija uticali na to da taj koncept nije bilo realno realizovati. Međutim, tokom 2009. zaključeno je da su se ti uslovi ispunili i da se može krenuti tim putem. Predrag Stojanović, direktor prodaje u SBS-u rekao nam je daje SBS radio s Nacionalnom službom na delu tog informacionog sistema, a konkretan posao centralizacije je realizovan u okviru tendera na kojem je pobedilo njihovo rešenje. „Sa zadovoljstvom možemo reći da smo posao i realizovali u prvoj polovini decembra.“ Saša Dulić, direktor sektora za informacioni sistem Nacionalne službe za zapošljavanje, objasnio nam je da projekt koji je upravo završen, oni doživaljavaju kao krunu celokupnog razvoja informacionog sistema koji traje više od decenije.\nCisco se zahvalio MDS-u\nNa otvaranju ovogodišnjeg skupa Cisco Expo, desetog po redu, izvršni direktor lokalne kompanije Cisco Systems, Goran Obradović, posle svog uvodog izlaganja načinio je neočekivan, a lep gest – uručio je zahvalnice pojedincima i institucijama za njihovu dugogodišnju saradnju i vernost koju su pokazali prema kompaniji na čijem je čelu. Zahvalnice je uručivala Valentina Milenković, koja se u maju 2002. godine prva zaposlila u novoosnovanoj kompaniji koja je tada brojala samo tri člana.\nPodsetivši auditorijum da su sve ove godine s njima bili i ostali brojni poslovni partneri, distributeri i ustanove, kao i mnoštvo korisnika, najpre je na dodelu pozvala „jednog partnera koji je sa nama od samog početka, mada je tačnije ako kažem da su oni bili tu i pre nas“. Taj partner je MDS informatički inženjering iz Beograda „s kojim smo vredno radili sve ove godine i s kojim smo, uz neizbežne povremene padove i uspone, uvek uspeli da se dogovorimo, a zahvalni smo im što se po njima Cisco ovde prepoznaje kao brend koji znači kvalitet“.\nPuštanje u rad Portala sudova Srbije i „Toka predmeta“\nUvid javnosti u informacije o sudovima u Republici Srbiji i informacije o predmetima (2Tok predmeta2) moguć je preko sajta sudova Srbije: www.portal.sud.rs\nPuštanje u rad ovog Portala omogućeno je nakon uspešnog uvođenja programa za Automatizovano Vođenje Predmeta (AVP), koji je Ministarstvo pravde Republike Srbije, u koordinaciji sa Svetskom bankom, implementiralo u 34 osnovna i 26 viših sudova. Partneri Ministarstva na ovom projektu su preduzeća Orion Telekom, Logo, Mega Computeer Engineering, Institut Mihajlo Pupin, Saga i Informatika.\nPrethodno je u 2008. godini, AVP poslovna aplikacija bila implementirana u svim privrednim sudovima, kao i u Privrednom apelacionom sudu, u koordinaciji Ministarstva i USAID. Iz bilog kog dela sveta putem interneta, svaka stranka i bilo koji zainteresovani građanin može izvršiti uvid u sadržinu Portala sudova Srbije.\nKompanija Siemens IT Solutions and Services se i ove godine predstavila na dvema najznačajnijim IT manifestacijama u Srbiji – Sinergiji i Cisco Expu. Zanimljivost je da su se i Sinergija i Cisco Expo održale po deseti, jubilarni, put, pa su organizatori dali sve od sebe da ova dva događaja opravdaju svoj renome. Sinergija je održana od 15. do 19. novembra 2010. u Sava centru gde se Siemens IT Solutions and Services na FSI Samitu u okviru biznis dela konferencije, predstavio prezentacijom Siemens–Insurance.net, Pogled u budućnost koju su održali Radoje Dimitrijević i Jelena Kiso. Samo nekoliko nedelja kasnije, 7. i 8. deembra 2010. Cisco je održao deseti Expo u hotelu Hyatt Regency gde je Siemens ITSS bio prisutan kao partner, a Goran Raović i Nenad Krzman održali su prezentaciju Outsourcing – cilj ili sredstvo gde su opisali elemente outsourcing modela iz perspektive komercijalno-finansijskih i tehničko-tehnoloških elemenata.\nDeseti ekonomski samit Srbije\nU Beogradu je početkom novembra održan jubilarni, Deseti ekonomski samit Republike Srbije u organizaciji Comokos grupe, a pod pokroviteljstvom Privredene komore Srbije i Saveta za strana ulaganja. Skup je otvorio Simeon Comokos, predsednik Comokos grupe. Po oceni Simeona Comokosa Srbija je u u boljem poslovnom i političkom ambijentu nego u protekloj deceniji kao i da se oporavak srpske privrede može očekivati ove i naredne godine. Takođe je dobro za Sr-biju što su joj otvorena vrata ka EU, koja razmatra njenu kandidaturu o prihvatanju. U svom obraćanju, zamenik presednika Vlade i ministar unutrašnjih poslova Ivica Dačić, je rekao da je Vlada Srbije posvećena nastavku stvaranja povoljnih uslova za poslovanje i ulaganje i izgradnji pravne države i vladavine prava.\nUobičajeno krajem novembra CEPIS - Council of European Professional Informatics Societies održava redovni završni godišnji miting u svom sedištu u Briselu, na kome se sumiraju rezultati tokom proteklog perioda, analiziraju planovi i svake druge godine obnovi deo borda direktora. Ovogodišnji miting dotakao je teme formiranja novih radnih grupa unutar CEPIS-a, konkurentni i inovativni okvirni plan Evrope (CIP), akcija Evropske komisije u savladavanju nezaposlenosti „Nove veštine i poslovi“, Cyber Europe 2010, CEDEFOP, Open Internet, Digitalnu konkurentnost i nacionalne raporte zemalja članica. U proteklom periodu CEPIS je inicirao radne grupe “Green ICT“, “Professionalism“ i “Women in ICT“ te su članovi - nacionalne ICT asocijacije pozvane da u narednom periodu formiraju još novih, a sve u cilju daljeg podizanja nivoa informatičkog društva i digitalne pismenosti.\nJubilarna deseta konferencija komapnije Microsoft - Sinergija otvorena je 15. novembra u Narodnom pozorištu u Beogradu. Pred punom salom, okupljenima su se obratili Vladan Živanović, direktor kompanije Microsoft u Srbiji, Jasna Matić, Ministarka za telekomunikacije i informaciono društvo Republike Srbije, Božidar Đelić, potpredsednik Vlade Republike Srbije, Ambasadorka SAD u Srbiji Marry Warlick, kao i predstavnici Microsofta za centralnu i jugoistočnu Evropu, Pierpaolo Taliente i Michael Hartmann.\nDan kasnije, 16. novembra u Sava centru otvoren je i tehnički deo konferencije. Pred 1.500 učesnika, Borko Kovačević, direktor konferencije Sinergija je prisutnima poželeo dobrodošlicu i naglasio: „Cloud computing potpuno menja način na koji smo posmatrali informacione tehnologije. Microsoft već 15 godina razvija cloud tehnologije i svi naši proizvodi i usluge se sele u cloud. Tokom Sinerigje, čućete dosta zanimljivih predavanja na ovu temu. I ne zaboravite - We’re all in”.\nSinergija biznisa i IT-a u osiguranju\nOvogodišnja jubilarna Sinergija koju je Microsoft organizovao po deseti put, odvijala se na dva parelelna koloseka – onaj uobičajeni s brojnim tehničkim predavanjima išao je kroz centar Sava, a drugi specijalizovaniji, na kome se raspravljalo o temama kao što su integracija Srbije u globalne ekonomske tokove, autorska prava i intelektualna svojina u Srbiji, e-uprava i smanjenje troškova javnog sektora u Srbiji, prolazio je kroz obližnji hotel Hajat. Na toj stanici bila su upriličena i tri specijalizovana skupa s kriptičnim imenima CIO Summit 2010, Telco Summit 2010 i FSI Summit 2010 iz kojih je jasno da su bili namenjeni samom poslovnom vrhu. Na onom trećem nastupio je i Siemens IT Solutions and Services. Pre nego što vam kažemo o čemu su govorila njegova dva predstavnika i jedan gost, dešifrovaćemo skraćenicu FSI – reč je o industriji finansijskih usluga.\nE-poslovanje u regionu\nU organizaciji IT STAR udruženja i Hrvatskog informatičkog zbora, 12. studenog 2010. u hotelu Panorama u Zagrebu, održana je međunarodna konferencija kojoj su prisustvovali predstavnici Austrije, Hrvatske, Italije, Irske, Litve, Mađarske, Poljske, Rumunjske, Slovačke , Slovenije i Srbije. Predstavnici zemalja sudionica prikazali su dostignutu razinu i problematiku primjene elektroničkog poslovanja u svojim zemljama.\nZnačajno je istaći prezentacije i postignute rezultate Slovenije i Hrvatske, te sudjelovanje na konferenciji predstavnika svih nositelja uvođenja i primjene elektroničkog poslovanja u Hrvatskoj, državne uprave, gospodarstva, sveučilišta i IT sektora. Aktuelnu situaciju\ne-poslovanja u Srbiji prezentovao je sekretar Udruženja informatičke delatnosti Privredne komore Beograda gospodin Dušan Rakić.\nInvestiranje u istraživanje od najveće važnosti za budućnost regiona zapadnog Balkana\nMinistarka za telekomunikacije i informaciono društvo Jasna Matić i potpredsednik Vlade za evropske integracije i ministar za nauku i tehnološki razvoj Božidar Đelić, otvorili su Regionalni forum za unapređenje istraživanja u oblasti informaciono-komunikacionih tehnologija u Beogradu, 30.novembra 2010. godine. tematska oblast IKT, a Ministarstvo za telekomunikacije i informaciono društvo Republike Srbije je partner ovog projekta.Ovo je bio završni forum u okviru projekta čija implementacija traje do kraja 2010. godine. „Srbija će u predstojećem periodu imati 1.800 naučnika u domenu informacionokomunikacionih tehnologija, što je 800 više nego u prethodnom ciklusu naučnoistraživačkog rada. Srbija je do sada imala dobar uspeh u evropskim projektima jer su naši istraživači imali bolji uspeh od evropskih, ali je još mali broj njih uključen u evropske projekte” – zaključio je Đelić. Forum je uspostavljen kao\nmesto razmene najboljih praksi i dijaloga sa ciljem pospešivanja istraživanja i razvoja u oblasti IKT, na nacionalnom i regionalnom nivou.\nVlatacom upravlja saobraćajem u Luandi\nKompanija Vlatacom u svojoj ponudi pored ostalog ima i sisteme za upravljanje saobraćajem i aktivno razvija sopstvene hardverske i softverske komponente koje vrhunskim kvalitetom doprinose ne samo funkcionalnom obogaćivanju sistema već i olakšavaju njegovo uvođenje u rad i održavanje. Svojim rešenjima Vlatacom je do sada uglavnom pokrivao tržišta trećeg sveta, pri čemu je na posebno dobrom glasu u Africi. Jedan od većih projekata izveo je u glavnom gradu Angole, Luandi.\nCelom poslu prethodili su obimna operativna studija i projekat razvoja sistema upravljanja saobraćajem, kojima su precizno definisani tipovi opreme za nadzor i upravljanje, sa detaljnim specifikacijama, i svi ostali neophodni elementi ponude – Centar sistema za daljinsko upravljanje, sistem video nadzora i komunikaciona mreža. Sistem obuhvata centralni gradski prostor, uspešno radi i može da se nadograđuje i širi.\nČvorovi komunikacione mreže za nadzor i upravljanje saobraćajem u Luandi razvrstani su u nekoliko kategorija.\nOdržan IV Regionalni ECDL forum u Sarajevu\nPredstavnici asocijacija informatičara iz zemalja regiona: Austrije, Hrvatske, Rumunije Slovenije, Srbije i Bosne i Hercegovine razmijenili su iskustva, ideje i informacije o digitalnoj pismenosti na IV Regionalnom ECDL forumu održanom u Sarajevu 3.12.2010. godine. Konferenciji su prisustvovali visoki predstavnici Vlade BiH, a uvodnu riječ dali su Meliha Alić, Ministrica obrazovanja i nauke Federacije BiH i Miroslav Bobrek, Pomoćnik ministra prosvjete i kulture Republike Srpske. Potom se prisutnima svojim pozdravnim govorom obratio i predsednik CEPIS-a, Skupštine evropskih profesionalnih informatičkih asocijacija, gospodin Vasile Baltac, istakavši korisnost ovakvih skupova za opšte ali i regionalno unapređenje korišćenja računara i savremenih komunikacionih tehnologija u svakodnevnom životu građana.\nTema foruma „ECDL u funkciji digitalne pismenosti“ pokazala se kao vrlo aktuelna, ne samo zbog niskog nivoa digitalne pismenosti u zemljama regiona, već i zbog toga što je Evropska unija, takođe, utvrdila Digitalnu agendu za Evropu (DEA), kao okvir za podizanje digitalne kompetentnosti u periodu 2011. do 2020.\nNPS sinonim za poslovna rešenja\nU godini koja je upravo na svom kraju Srbija je, bar statistički, izašla iz krize. Kako se ekonomska kriza odrazila na poslovanje NPS grupe? Da li je i vaše poslovanje bilo pogođeno krizom ili ste uspeli da se oduprete opštim trendovima? Da li se oseća boljitak tokom 2010. godine?\nMolim vas da odgovorima obuhvatite i Srbiju i ceo region u kojem poslujete.\nStatistika je zanimljiva i korisna nauka, ali ponekad daje nedovoljno jasnu, zamagljenu sliku, jer analize, pokazatelje i prezentacije rezultata možete upotrebiti ili zloupotrebiti, zavisno od toga šta i kome želite da prikažete. Kada govorimo o Srbiji i stanju srpske privrede, možda smo statistički u 2010 stvarno izašli iz krize. Ipak, provereno znamo iz realnog, svakodnevnog života i poslovanja da je 2010 godina u Srbiji bila i teža i gora od 2009.\nBroadband World Forum 2010 je premijeran godišnji ICT događaj gde više od 6000 glavnih donosioca odluka iz sveta tehnologije dolazi da posluje. Najveći svetski događaj posvećen širokopojasnom (broadband) pristupu Internetu bio je ispunjen prezentacijama vizionarskih industrijskih lidera, uključujući 120 govornika i panelista, koji su učestvovali u interaktivnim i dinamičkim panel diskusijama. Eksplozija mrežnog saobraćaja, i njegov uticaj na žičane i bežične mreže, kao i izazovi koji iz njega proističu, bili su u centru pažnje svih posetilaca ove godine. Oni su takođe mogli da isprobaju neke od najnaprednijih multimedijalnih aplikacija, koje demonstriraju porast aktivnosti krajnjih korisnika, što ima ogroman potencijalni uticaj na mrežu. Za vreme događaja, Broadband Forum je predstavljen kao industrijski konzorcijum od 200 članova – pružalaca usluga, prodavaca, konsultanata, koji stvaraju umreženi stil života, definišući najbolje prakse za globalne mreže i omogućavajući pružanje više usluga i sadržaja.\nBroadBand - Inovacija godine u širokopojasnim mrežama\nIntervju sa Emilom Visloguzovim, generalnim direktorom Alcatel-Lucent Serbia\nKoje su glavne teme ovogodišnjeg Broadband World Foruma za kompaniju Alcatel-Lucent? Opisan kao „najveći svetski događaj vezan za širokopojasne (broadband) mreže i glavno okupljanje najuticajnijih kompanija iz ove industrije“, ovo je važan događaj za industriju povezanu sa širokopojasnim pristupom i za sve učesnike na distribucionom, mrežnom i tržištu opreme. Eksplozija mrežnog saobraćaja, i njegov uticaj na sve mreže, kao i izazovi i mogućnosti koje iz njega proističu, nesumnjivo su bili u centru pažnje svih posetilaca ovogodišnjeg događaja. Kompanija Alcatel-Liucent, kao lider na polju širokopojasnih mreža, predstavila je svoju viziju – High Leverage Network™. Naš strateški pristup je da omogućimo pružaocima usluga da unaprede svoju mrežu i ispune zahteve tržišta koji se odnose na prenos bogatog multimedijalnog sadržaja i aplikacija.\nU Beogradu je u Sava centru od 23. do 25. novembra održan Po tradiciji se zvanicama pozdravnim govorom obratio prof. dr Đorđe Paunović, a nakon njega i dekan Elektotehničkog fakulteta u Beogradu, prof.dr Miodrag Popović. Ministarka za telekomunikacije i informaciono društvo, Jasna Matić, je u svom obraćanju istakla da EU vidi u širokpojasnom internetu mogućnost za izlazak iz krize kao i unapređenje i održanje svoje konkurentske pozicije na svetskom tržištu i da je to za Srbiju ključno pitanje. Po rečima ministarke, uvođenje širokopojasnog pristupa internetu, unaprediće konkurentnost zemlje i podići kvalitet privrede, kako bi se povećao izvoz. To će uticati i na unapređenje kvaliteta života sa aspekta regionalnog razvoja, unapređenje rada javne administracije, smanjenje korupcije i poboljšanje usluga školstva, zdravstva i sudstva. Ministarka je istakla da je EU u okviru strategije do 2020. godine definisala oblasti koje treba da podstaknu izgradnju širokopojasne infrastrukture, navodeći da je Srbija ove godine dobila dvadeset miliona evra bespovratnih sredstava od strane EU u okviru projekta IPA za razvoj informacionog društva i digitalizaciju televizije.\nObezbeđivanje kvaliteta u obrazovanju\nMinistarstvo prosvete Republike Srbije organizovalo je Međunarodnu konferenciju „Inovacije u preduniverzitetskom obrazovanju - Obrazovanje kao otvoreni sistem“,\n29-30. novembra 2010. godine u Beogradu. Nika Šlamberger sa Državnog ispitnog centra iz Slovenije je na konferenciji u okviru radne grupe „Obezbeđivanje kvaliteta u obrazovanju" predstavila slovenački model nacionalnog proveravanja znanja na kraju osnovnog (obaveznog) obrazovanja. U Sloveniji proveravanje znanja u osnovnom obrazovanju počelo je 1991/92. pod nazivom grupno spoljašnje proveravanje znanja koje je obuhvaćalo dva predmeta: slovenački (odnosno italijanski ili mađarski za učenike nacionalnih manjina) i matematiku. Njegov cilj bila je isključivo klasifikacija učenika na prelazu u srednje obrazovanje.1999. počela je školska reforma sa postepenim uvođenjem 9-godišnjeg programa osnovnog obrazovanja koje je od tad podeljeno u tri trogodišnja ciklusa; nakon svakog bi se znanje proveravalo sa novim oblikom spoljašnjeg proveravanja znanja, tzv. nacionalnim proveravanjem znanja (NPZ) čija su pravila, procedure, sadržaj i kriteriji obezbeđivali jednake uslove proveravanja.\nVeštine za zapošljavanje\nBritanski savet i Ministarstvo omladine i sporta Republike Srbije u saradnji sa Ministarstvom ekonomije i regionalnog razvoja, Nacionalnom službom za zapošljavanje, Ministarstvom prosvete i Beogradskom otvorenom školom, organizovali su početkom decembra dvodnevni seminar posvećen karijernom vođenju.\nKarijerno vođenje je jedna od tema u okviru globalnog projekta Britanskog saveta „Veštine za zapošljavanje“ čiji je osnovni cilj razvijanje međunarodnih partnerstava za razmenu ideja i znanja. Ovim projektom želimo da odgovorimo na rastuću potrebu za veštinama u globalnoj ekonomiji kako bi se unapredili nacionalni sistemi obrazovanja i obuka i odgovorilo na potrebe tržišta rada ali i mladih uključenih u sistem obrazovanja. Sveobuhvatni cilj projekta je da podrži ekonomski i društveni razvoj pružajući iskustva za razvijanje kompetencija i preduzetničkih veština koje otvaraju mogućnosti za nove generacije.\n„Srbiji je potrebna kvalifikovana radna snaga koja će svojim aktivnostima i stručnim radom uvećati mogućnost za dalji razvoj.“\nOvogodišnji Sajam poslova za studente i diplomce tehničko-tehnoloških fakulteta JobFair 10 održan je tradicionalno u Zgradi tehničkih fakulteta 1. i 2. novembra u Beogradu. Cilj manifestacije je bio da se pomogne sadašnjim i budućim mladim inženjerima tehničko - tehnoloških fakulteta da dođu do željenog posla ili stručne prakse i na taj način stečeno znanje primene u našoj zemlji. Jasna Janus i Stefan Karadžić, glavni organizatori događaja, poželeli su dobrodošlicu rečima: „Danas smo izašli iz naših laboratorija, ušli u odela i uzeli svoju budućnost u ruke, sa željom da je kreiramo. Ova mladost je pokazala da ima snage i energije da svim srcem ostvari viziju Sajma.“ Čast da svečano otvori Sajam, tradicionalno je pripala rektoru Univerziteta u Beogradu, profesoru doktoru Branku Kovačeviću koji se obratio rečima „Društvo Srbije zasnovano je na znanju, ali u to znanje mora da se investira.\nČetvrti Festival nauke je završen, ispunjeni prostori Studentskog kulturnog centra, Galerije Narodne banke Srbije, a najviše bivše Robne kuće Kluz, sa preko 19 000 posetilaca, govore u prilog tvrdnji da nauka postaje sve popularnija tema u Srbiji. Iako je poseta veća u odnosu na prošlu godinu, prvi utisak posetilaca jesu kvalitetnije postavke i manja gužva. Potpredsednik Vlade za evropske integracije i ministar za nauku i tehnološki razvoj Božidar Đelić svečano je otvorio četvrti po redu Festival nauke. Specijalni gost ovogodišnjeg Festivala je bila francuska ambasadorka za nauku, tehnologiju i inovacije Katrin Brešinjak, fizičarka po struci i bivša predsednica Nacionalnog centra za naučna istraživanja. Preko 90 osnovnih i 38 srednjih škola, sve skupa 6 000 učenika, organizovano je posetilo ovogodišnji Festival nauke. Tradicionalno najviše posetilaca bilo je iz prestonice ali i iz Smederevske Palanke, Novog Sada, Valjeva, Subotice, Kragujevca, Leskovca ali i Skoplja i Sarajeva.\nU svečanoj sali Skupštine grada Beograda, početkom decembra održana je ceremonija dodele nagrada IT Globus 2010 za izuzetna ostvarenja u oblasti informatike, računarstva i telekomunikacija, u organizaciji časopisa Mikro PC-World. Nagrade su dodeljene u više kategorija, a dodeljene su i specijalne nagrade, za najboljeg IT novinara, za Najveći IT doprinos i Najveći IT propust. Priznanje u oblasti IT obrazovanje pripalo je već po drugi put uzastopno Jedinstvenom informatičkom savezu Srbije - JISA, za doprinos IT edukaciji kroz ECDL program. Đorđe Dukic, predsednik Saveza, primajući priznanje istakao je da su u proteklom periodu postignuti značajni rezultati na lokalnom nivou, svi privatni univerziteti ustanovili su ECDL za svoje studente, mnoga ministarstva otpočela su sa uvođenjem ECDL sertifikacije za svoje zaposlene, cela vlada Vojvodine kao i najveće domaće kompanije uvele su ECDL, ali bez ozbiljne masovne akcije ministarstva za informaciono društvo ili ministarstva prosvete.\nPredsednik Republike Italije Đorđo Napolitano i ministar kulture Republike Srbije Nebojša Bradić otvorili su 10. decembra 2010. godine u predsedničkoj palati Kvirnal u Rimu izložbu Narodnog muzeja u Beogradu „Italija i konzervacija veličanstvenog kratera“.\nPredsednik Italije je naglasio da izložba dokazuje bliskost italijanskog i srpskog naroda, kao i pripadnost zajedničom, mediteranskom prostoru.\nMinistar Bradić je naveo da kulturna saradnja dve zemlje ima dugu i uspešnu tradiciju, posebno u zaštiti spomeničkog nasleđa.\n„Konzervacija i restauracija kratera iz Trebeništa, koji se nalazi u zbirci Narodnog muzeja iz Beograda, a koju su izveli italijanski stručnjaci, samo je poslednji među mnogobrojnim primerima podrške i pomoći. Krajnji ishod ovog poduhvata, izložba organizovana u palati Kvirinal, predstavlja italijanskoj publici umetničku baštinu sačuvanu na tlu Srbije i Balkana.\n016 Pogledaj ovu neverovatnu stvar\n024 Uspešna centraizacija u dva koraka\n032 Cisco se zahvalio MDS-u\n038 Puštanje Portala sudova Srbije i Toka predmeta na uvid javnosti\n043 Siemens IT Solutions and Services\n044 Deseti ekonomski samit Srbije\n050 CEPIS 2010\n052 Sinergija 2010\n056 Sinergija biznisa i IT-a u osiguranju\n064 E- poslovanje u regionu\n068 Investiranje u istraživanje od najveće važnosti\n074 Vlatacom upravlja saobraćajem u Luandi\n082 Održan IV Regionalni ECDL forum u Sarajevu\n088 Sinom za poslovna rešenja\n094 Broadband World Forum 2010\n097 BroadBand - Inovacija godine\n100 TELFOR 2010\n104 Obezbeđivanje kvaliteta u obrazovanju\n108 Veštine za zapošljavanje\n110 Kreiraj svoju budućnost\n112 Oči u oči sa naukom\n116 IT Globus\n119 Veličanstveni krater


Pedrosa se predomislio, hteo bi specijalnu pozivnicu – Dva točka\nŠpanski motociklista Dani Pedrosa rekao je da bi razmotrio povratak u MotoGP šampionat uz specijalnu pozivnicu ukoliko bi KTM od njega tražio da testira motor u uslovima trke.\nPedrosa se povukao na kraju sezone 2018. posle 13 godina u Repsol Hondi, a u tom periodu je upisao 31 pobedu i tri puta bio vicešampion. U međuvremenu je preuzeo ulogu test vozača austrijskog tima i imao je ključnu ulogu u razvoju ovogodišnjeg motora. Međutim, iako je više puta negirao da bi želeo da dobije specijalnu pozivnicu, a čak odbio da se vrati kada je Žoanu Zarku prošle godine uručen otkaz, izgleda da se predomislio, ali naglašava da su male šanse za to.\n„U ovom trenutku ne razmišljam o tome“, rekao je Pedrosa za španski DAZN, „Potrebno je raditi na motoru, testiramo pojedinačne delove, a u trci još nismo to uspeli. Osim ako koristite motor za sledeću godinu koji bi imao koristi od testiranja u uslovima koje možete da dobijete samo u trci, onda da“.\nSezona u MotoGP šampionatu je trenutno zbog pandemije koronavirusa na čekanju, a da je sve bilo kako treba Horhe Lorenco, koji se povukao na kraju prošle sezone, pojavio bi se na Velikoj nagradi Katalonije na Jamahi, uz specijalnu pozivnicu. Odlaganje te trke dovelo je do mogućnosti da se Lorenco i Pedrosa nađu ponovo na istoj stazi u trci.\n„Ne znam koji su njegovi motivi, da li želi to da bi isprobao neke stvari ili je to lična želja da se trka ili oba. Ali, jasno je da je drugačije izaći na stazu na motoru koji već funkcioniše i samo morate da naučite stazu. Međutim, za šampionat i navijače je dobro videti Lorenca ponovo na motoru. To da se naše specijalne pozivnice podudare će biti teško. U principu, ja se ne bih vratio, to nije u skladu sa projektom KTM, ali ako se veruje da bi to moglo da bude od koristi za razvoj motora razgovaraćemo o tome“, istakao je Pedrosa.\nMotoGP Šta VR46 tim izdvaja u odnosu na druge?


Građani EU bi Angelu Merkel za predsednicu Unije – Televizija srpske dijaspore\nPrema najnovijoj anketi, većina građana Evropske unije bi, kada bi mogla da bira, izabrala nemačku kancelarku Angelu Merkel za predsjednicu EU, a ne predsednika Francuske, Emanuela Makrona.\nMerkelova je pre neki dan bila u gostima kod Makrona, poslednji put pred izbore u Nemačkoj 26. septembra.\nUoči ovog sastanka su objavljeni rezultati ankete istraživačkog centra Evropskog saveta za spoljne odnose iz Brisela, prema kojima bi 41 odsto građana EU – Angelu Merkel, izabralo za “predsednicu Evropske unije” – kad bi takva funkcija postojala.\nKako se navodi, čini se da građani EU preferiraju način na koji politiku vodi Angela Merkel, u odnosu na pristup Emanuela Makrona.\n“Merkel je svojim tehnokratskim stilom vođenja, osvojila poverenje Evropljana mnogo više nego što je to učinio Makron svojim vizionarskim govorima”, konstatuje ECFR.\nU Francuskoj bi 32 odsto glasalo za Nemicu, a samo 20 odsto za svog šefa države, a kako piše DW, interesantno je da je Makron u Mađarskoj, gde je za njega bilo 24 odsto građana – dobio veću podršku nego u svojoj zemlji.\nMerkelova je posebno omiljena među Holanđanima – izabralo bi je 58 odsto građana, dok bi Makron tamo dobio samo šest odsto glasova, u Austriji bi 34 odsto glasalo za Merkel, 14 odsto za Makrona – ostali ispitanici su bili neodlučni ili nisu hteli da glasaju.\nAutori studije konstatuju, da “činjenica da je Merkelova toliko popularnija od Makrona, ne samo u Holandiji i Španiji, već i u Portugalu i Danskoj, pokazuje kolika može biti integrativna moć u različitim delovima EU”.\n“Nordijske štedljive države i zemlje na jugu EU, često imaju dijametralno suprotne stavove o mnogim aspektima evropske politike, posebno o ekonomskim i finansijskim pitanjima. Pošto je podrška Merkelovoj velika u oba tabora, čini se da je uspela da prenese poruku da je posvećena rešavanju problema i jednih i drugih, pozicionirajući Njemačku kao silu koja ujedinjuje”, piše ECFR.\nPrema istraživačkom centru iz Brisela, anektirano je ukupno 16.267 ljudi iz 12 zemalja EU – Nemačke, Francuske, Holandije, Danske, Švedske, Italije, Portugala, Španije, Austrije, Poljske, Mađarske i Bugarske.\nAngelu Merkelevropske unijegrađaniUnijeza predsednicužele\nDa li izbori u Nemačkoj odlučuju o sudbini EU?\nProtesti na Cetinju, policija i građani na trgu


Vučić očekuje da se tramvaji iz Kragujevca nađu i na ulicama gradova Srbije\nBiznis Autor:Beta22. jul. 202114:24 > 15:2619 komentara\nPredsednik Srbije Aleksandar Vučić izjavio je, tokom posete fabrici Simens Mobiliti Cerovac u Kragujevcu, da je ta nemačka kompanija odlučna da Kragujevac postane u budućnosti železnički centar za proizvodnju šinskih vozila u Evropi.\n„Ovo je početak. Poseta generalnog direktora Simens mobiliti Mihaela Petera pokazuje jasnu odlučnost Simensa da Kragujevac pretvori u buduće železničko čvorište i čvorište za proizvodnju vozova u Evropi“, rekao je Vučić nakon obilaska fabrike.\nVučić je, zajedno sa direktorom Simensa u Srbiji Udom Ajhlingerom, razgledao tramvaj koji je u Kragujevcu napravljen za Minhen, navodeći da je prvih 10 tramvaja proizvedenih u Kragujevcu već otišlo u Bremen, da se prave tramvaji i za Nirnberg i Kopenhagen, te da očekuje da se u budućnosti ti tramvaji nađu i na ulicama gradova Srbije.\nNemci ne odlaze kad istekne rok za subvencije\nIstakao je i da srpsko-nemačka ekonomska saradnja raste svakoga dana, pa danas nemačke kompanije u Srbiji zapošljavaju više od 71.000 radnika.\n„Te kompanije su za nas uvek najsigurnije, jer Nemci gde dođu ne odlaze kada istekne rok za subvencije, oni dolaze u Srbiju da ovde ostanu da rade“, kazao je on.\nNajavio je da će se u Kragujevcu uraditi 1,4 kilometara najsavremenije pruge za testiranje na lokaciji pored fabrike kako bi se zadovoljile potrebe Simensa za istraživanje i razvoj i testiranej železničkih vozila, što će koštati više od 20 miliona evra.\n„Uradićemo i novu železničku vezu za povezivanje fabrike Simensa i Majnd parka: Sobovica – Lužnice – Majnd park – Batočina, u dužini od 16 kilometara, što je dodatnih 18 miliona evra“, kazao je Vučić.\nPodsetio je i da je u Simensu u Kragujevcu zaposleno više od 900 ljudi, uglavnom iz Šumadijskog i Podunavskog okruga.\nNovi stadion i rekonstrukcija Klinčkog centra\nVučić je tokom posete Kragujevcu najavio i da uskoro kreće izgradnja stadiona u tom gradu, kišne i fekalne kanalizacije, i rekonstrukcija Kliničkog centra, i ocenio da dolazi „najbolje vreme za Kragujevac i Šumadiju“.\nStadion će, prema njegovim rečima, moći da primi 19.900 gledalaca, biće natkriven, biće „treći-četvrti po veličini u Srbiji i na njemu će moći da se igraju najbolje evropske utakmice jer će imati sve standarde“.\nVučić je ocenio da će stadion biti „prava lepotica“ i novi razvojni program za Kragujevac i Šumadiju.\nIstakao je da rekonstrukcija Kliničkog centra teče kako je planirano, da se završava kompletan projekat i da će biti uloženo od 45 do 50 miliona evra kao i da će i to biti „lepotica od kliničkog centra“.\nVučić je rekao da će u obilaznicu oko Kragujevca biti uloženo oko 160 miliona evra, da će se graditi pruga za industrijski park, izmestiti toplana iz centra grada, graditi kišna i fekalna kanalizacija.\n„Rešavaćemo i problem Zastava oružja i sve će to biti završeno u narednih godinu, dve, tri, četiri, zavisno od projekta“, rekao je Vučić iz ocenu da „dolazi najbolje vreme za Kragujevac i Šumadiju“.\nOn je rekao da radovi na „Centru izvrsnosti“ u Kragujevcu, u okviru kojeg će biti „banka matičnih ćelija“, kasne zbog pandemije i jer je Evropska investiciona banka odbila jednog od izvođača radova, pa se traži drugi.\nRealizacija nekoliko infrastrukturnih projekata u Kniću\nVučić je izjavio je da će u Opštinu Knić u narednih godinu dana u izgradnju vodovoda biti uloženo 147 milona dinara, odnosno oko 1,2 miliona evra.\nOn je, prilikom obilaska Knića, naveo i da će se raditi na izgadnji kanalizacije.\n„U narednih 12 meseci odredili smo i 110 miliona dinara, odnosno milion evra za obnovu i izgardnju lokalnih puteva“, rekao je Vučić.\nDodao je da od 1. novembra počinje gradnja obilaznice oko Kragujevca, do Vučkovice i spajanje do Mrčajevca, što će, kako je naveo, pomoći i meštanima Knića da budu bolje povezani sa svetom.\nVučić je najavio i da će u Kniću biti izgrađena i multifukcionalna hala sa 500 mesta, koju će moći da koristi Naučno obrazovni centar Šumadijska akademija, ali i u kojoj će sportom moći da se bave osnovci i srednjoškolci iz te varošice, za koju će biti izdvojeno više od 5,3 miliona evra.


Međunarodna nedelja prevencije prevara BeRiskProtected\nMeđunarodna nedelja prevencije prevara\nVesti Datum: 19.11.2020.\nUdruženje banaka Srbije priključilo se Međunarodnoj nedelji prevencije prevara i 18. i 19. novembra će, preko Zoom platforme, održati događaj na ovu temu.\nIako je koronavirus ograničio aktivnosti u mnogim delovima sveta, prevencija i otkrivanje prevara su sada bitnije nego ikada. Stoga je Udruženje banaka odlučilo da se uključi u globalne aktivnosti za minimalizovanje uticaja prevara, kroz promociju edukacije i širenje svesti o prevarama u formi dvodnevne onlajn konferencije u sklopu Međunarodne nedelje prevencije prevara (International Fraud Awareness Week), navodi se u saopštenju.\nOvaj događaj se organizuje u saradnji sa Udruženjem sertifikovanih istražitelja prevara Srbije (Association of Certified Fraud Examiners), uz podršku velikih IT kompanija i vendora, a sam događaj će pokriti relevantne teme kao što su: zaštita digitalnog identiteta, informaciona bezbednost, sajber bezbednost i digitalni operativni rizici. Program je namenjen C-level direktorima, stručnjacima za informacionu bezbednost, ili specijalistima za IT bezbednost ili prevenciju prevara.\nDetaljniju agendu i uputstva za registraciju možete naći ovde.


RTRS: Ponavljanje je majka servilnosti\n28. novembar – 4. decembar 2016.\nKAMPANJA PROTIV USTAVNOG SUDA BiH: Udarni minuti Dnevnika 2 ponovo su bili u znaku predsjednika RS-a Milorada Dodika. Nakon još jedne sage o njegovom boravku u Rusiji (Sankt Petersburg), iz koje je ponovo sijao prazna obećanja o investicijama koje samo što nisu došle u RS i komentarisao regionalnu i međunarodnu politiku po povratku u Banjaluku, na red su došle domaće teme.\nZa skretanje pažnje javnosti sa životnih problema, u nedjelji iza nas poslužila je odluka Ustavnog suda BiH kojom su poništeni rezultati referenduma o Danu RS-a. Zajedno sa srpskim političarima, RTRS se ponovo uključio u kampanju protiv državnog Ustavnog suda. I naravno, Milorad Dodik bio je “glavni lik”. U Dnevniku 2 prvog decembra, novinari su pročitali cjelokupan komentar predsjednika Republike Srpske o tome, a koji je dao za dnevne novine Glas Srpske. Idućeg dana Dodik je dao izjavu, potpuno identičnu RTRS-u, koja je emitovana u trajanju od deset minuta.\nČLANSTVO U NATO-PAKTU: Bilbordi o prednosti članstva BiH u NATO-u koji su postavljeni po gradovima u BiH samo su jedan u nizu primjera skretanja pažnje javnosti s onog od čega se živi. I nastojanja da se javnost u RS-u ne zapita ko je i kada u ime te iste Republike Srpske stavio potpise na dokumente o reformi odbrane koja je kao jedan od strateških ciljeva prihvatila i članstvo u NATO-u.\nČak i kada se novinari bave stvarnim problemima, površnost u njihovoj prezentaciji “pojede” dobre namjere. Izdvajamo prilog novinara Mladena Vujića o kvaliteti hrane na bh. tržištu. Mnogo priče o načinu kontrole kako domaće tako i uvozne hrane, ali bez pokazatelja kakvog je doista kvaliteta ono što se potrošačima nudi u prodaji.\nBNTV: Sedmica obilježena protokolarnim vijestima\nRUTINSKI, ALI DINAMIČNO: Dnevnici su u ovoj monitorisanoj nedjelji obilovali pukim slaganjem vijesti (dnevnih događaja). Izdvajamo stoga kao dobru stranu da se barem u tako postavljenom konceptu (“rekao, kazao, dodao”) dobilo na dinamici jer je znatan broj vijesti prezentiran kroz najavu prezentera i samo izjavu nekog od ključnih aktera događaja o kojem se govorilo.\nNEZADOVOLJSTVO U JAVNOM SEKTORU: Ostajući dosljedni sebi, urednici Dnevnika izvještavali su o rastućem nezadovoljstvu zaposlenih, prije svega onih u javnom sektoru. Naime, tokom izborne kampanje, svi granski sindikati budžetskih korisnika koji su potpisali posebne kolektivne ugovore sada su shvatili da su sami sebi postavili stupicu. Pa sada, koristeći medije voljne da im ustupe prostor, svakodnevno izlijevaju žuč spram Vlade Republike Srpske i prijete štrajkovima.\nBlok vijesti emitovan u Dnevniku 30. novembra, urednika Slobodana Durmanovića, oslikao je zbilju bh. društva. U kojem se iz dana u dan počinju hapsiti ljudi iz političkog miljea pod optužbama za kriminal i korupciju, ali i oštre reakcije pravosudnih zvaničnika kada se na njihov nerad javno ukazuje, kako to čini ministar sigurnosti BiH Dragan Mektić.\nDa se sa svakim podatkom može manipulirati, već smo se u bezbroj navrata uvjerili. Iz monitorisane nedjelje izdvajamo podatke agencije Audience Measurement, koja mjeri gledanost TV stanica u BiH, objavljene prvog decembra. Prema RTRS-u, sa 13,16%, njihov Dnevnik 2 najgledanija je emisija ove TV kuće. BNTV pak iznosi podatak iste agencije o ukupnoj gledanosti centralnih informativnih emisija u RS-u prema kojem je njihov Dnevnik 2 sa šerom od 28,38% bio najgledaniji.\nBN TV Milorad Dodik RTRS\n← Suđenje za ubistvo Ćuruvije: Svedoče general Milović, pukovnik Novaković i „zemunac“ Bagzi\nPrvi put više negativnih tekstova o vladi i Vučiću od pozitivnih →


SUTRA ISPLATA PO 30 EURA PENZIONERIMA – Evo kada ostali građani mogu da očekuju pare – Sandzaklive.rs\nSUTRA ISPLATA PO 30 EURA PENZIONERIMA – Evo kada ostali građani mogu da očekuju pare\n0 692 3 minuta čitanja\nPenzionerima će sutra, 1. novembra, biti isplaćeno po 30 evra, dok će taj iznos svim punoletnim građanima, koji su se za tu pomoć prijavili u aprilu, biti isplaćen 2. i 3. novembra.\nReč je o drugih 30 evra iz paketa “30+30”, a u okviru trećeg paketa državne pomoći građanima i privredi.\nZa tih 20 evra nije potreba prijava ukoliko je prijava izvršena u aprilu za paket “30+30”.\n– Dakle, u ponedeljak, 1. novembra, naši najstariji sugrađani, kao i primaoci novčane socijalne pomoći mogu da očekuju uplatu u iznosu od 30 evra na svojim računima. Ostalim punoletnim građanima koji su ispunili uslove za ovaj vid novčane podrške države, novac će biti uplaćen 2. i 3. novembra. Ukupno, reč je o više od 5,7 miliona građana, od čega 1,6 miliona penzionera. Svako će dobiti po 3.527 dinara, rekao je Mali.\nPodrška građanima Srbije je kontinuirana i pored 30 evra u novembru, građani će dobiti i po 20 evra u decembru mesecu. Naravno, kao što smo i obećali, naši najstariji sugrađani će početkom sledeće godine dobiti još po 20.000 dinara novčane pomoći, naveo je Siniša Mali.\nOstali punoletni državljani Srbije, koji imaju prebivalište na teritoriji Republike Srbije i važeću ličnu kartu i koji se prethodno nisu prijavili za dva puta po 30 evra, a sada žele da dobiju dopunsku novčanu pomoć u iznosu od 20 evra u dinarskoj protivvrednosti, ili koji su u međuvremenu stekli pravo na pomoć, bilo da su postali punoletni ili dobili državljanstvo, prebivalište ili ličnu kartu, moći će da se prijave na portalu Uprave za trezor, idp.trezor.gov.rs, u periodu od 15. do 30. novembra, rekao je Mali.\nUspeli smo da očuvamo proizvodne kapacitete i radna mesta, tako da je nezaposlenost u Srbiji danas na nivou na kom je bila i pre pandemije. Nismo dozvolili da se teret krize prelije na građane, a nismo dozvolili ni da se naruši privredni ambijent. Pomogli smo i građane i privredu i zaista mogu da kažem da sam veoma zadovoljan kako su sprovedena sva tri paketa podrške, rekao je Mali.\nMinistar finansija Siniša Mali je zaključio da je država pokazala svoju snagu u teškim, kriznim vremenima za ceo svet, te da se još jednom pokazalo da građani mogu da računaju na svoju zemlju. (Blic)\nNovi Pazar - Precrtana zastava Srbije, upisan UČK


Evropska unija u Crnoj Gori poklonila 33.500 sadnica cvijeća Prijestonici - Cetinjski List\nNaslovna » Evropska unija u Crnoj Gori poklonila 33.500 sadnica cvijeća Prijestonici\nAutor RTV Cetinje May 10, 2022 3:47 pm\nEvropska unija u Crnoj Gori poklonila je Prijestonici Cetinje svih 33.500 sadnica cvijeća, koje su u formi cvjetnog tepiha protekla tri dana krasile dvorski trg u tom gradu, saopšteno je iz EU Info centra.\nPrijestonica Cetinje organizovala je akciju sadnje, navodi se u saopštenju, tokom koje su učenici osnovnih škola „Lovćenski partizanski odred“ i „Njegoš“ posadili cvijeće u istorijskom dijelu grada. Akciju nastavljaju i narednih dana, kada će cvijeće sa cvjetnog tepiha ukrasiti dvorišta lokalnih institucija, škola i vrtića.\nKombinovanje crnogorske i briselske tradicije je simboličan spoj, koji predstavlja naše prijateljstvo, partnerstvo i svijetlu zajedničku budućnost. Drago nam je da će cvjetni tepih, koji nosi takvu simboliku, nastaviti da živi – poručila je ambasadorka Evropske unije u Crnoj Gori Oana Kristina Popa.\nPosebno nam je drago što smo ove godine Dan Evrope proslavili zajedno sa Delegacijom Evropske Unije u Crnoj Gori. Cvjetni tepih je uljepšao Dvorski trg, a nakon današnje akcije cvijeće koje ga je sačinjavalo nastaviće da uljepšava zelene površine širom grada – istakao je gradonačelnik Đurašković.\nCvjetni tepih jedna je od aktivnosti, koju EU info centar i Delegacija Evropske unije u Crnoj Gori organizuju tokom maja – Mjeseca Evrope. Danas počinje popularna nagradna online igrica „EU na dlanu“, dostupna na sajtu www.eunadlanu.me, u okviru koje možete da osvojite zanimljive nagrade.\nU petak 13. maja na Trgu Argentina u Podgorici organizuju veliki koncert, na kojem će nastupiti Who See, Buč Kesidi i Vojko V. Ulaz na koncert je slobodan. Najviše aktivnosti planirano je u Evropskoj kući, koja će svoja vrata otvoriti posjetiocima sredinom maja, najavljeno je iz EU Info centra.


Posao - Prevodilac za norveški jezik\nPosao – Prevodilac za norveški jezik\n4876 pregleda0 prijava\nSa povećanjem zahteva klijenata, javlja se potreba da Prevodilački centar Akademije Oxford raspiše konkurs za radno mesto\nSvi kandidati koji u potpunosti zadovoljavaju navedene opšte uslove konkursa, a spremni su da postanu deo tima uspešnih stručnjaka Akademije Oxford su pozvani da izvrše prijavu za radnu poziciju prevodilac za norveški jezik. Pored mogućnosti da zahtevana dokumenta pošalju putem mejla poslovi@akademijaoxford.com mogu da ih donesu i lično i to u onu našu poslovnicu koja se nalazi u njihovom gradu ili onu koja im je najbliža. Sem na nekoliko lokacija u glavnom gradu, naše poslovnice se, između ostalog nalaze i u: Kraljevu, Nišu, Subotici, Jagodini, Novom Sadu, Kragujevcu, te Ćupriji, Čačku i drugim gradovima.\ndiploma Filološkog fakuteta, katedra za skandinavske jezike (norveški jezik i književnost)\niskustvo u poslovima prevođenja i sa norveškog na srpski i sa našeg jezika na norveški i to svih vrsta sadržaja, a u trajanju od minimalno 12 meseci\npreciznost u prevođenju, pedantnost u radu, poštovanje rokova datih za izradu prevoda\nspremnost za rad pod pritiskom i u naročito kratkim rokovima\nOni kandidati koji imaju dovoljno iskustva i u usmenom prevođenju sa norveškog jezika na srpski i sa našeg jezika na norveški, to jest upoznati su sa simultanim, konsekutivnim, ali i šapatnim prevođenjem, a pored toga imaju i važeći dokaz o tome će biti u prednosti prilikom konkurisanja.\nTakođe, oni kandidati koji poseduju validan dokaz da su ovlašćeni za poslove overe dokumenata na norveškom jeziku, to jest imaju Rešenje o postavljenju sudskog tumača za norveški jezik su isto u prednosti, kao i svi oni kandidati koji imaju validan dokaz o visokom nivou poznavanja određenog stranog jezika prema pravilima CEFR – a, te su spremni da izvrše prevod sa norveškog direktno na toj strani jezik, ali i sa tog jezika na norveški.\nRezultati konkursa za radno mesto prevodilac za norveški jezik će dobiti samo oni kandidati koji budu ušli u uži izbor, a prihvatamo samo one prijave koje su kompletne.


NOVI PEHAR SAVACIUMU - Glas Podrinja\nFUDBAL: LIGA MALIH ŠAMPIONA\nNOVI PEHAR SAVACIUMU\nNa terenima sportskog centra Sanrajs prethodnog vikenda odigran je završni turnir Lige malih šampiona za fudbalere rođene 2002. i 2003. godine. Ekipa Savaciuma se na njega plasirala jer je u ligaškom delu zabeležila sve pobede i samo dva remija iako je većinu utakmica tim igrao sadvadesetak igrača jer je trener Kokanović želeo da pruži šansu svim igračima iz te selekcije.\nNa finalnom turniru igralo je 12 klubova koji su bili podeljeni u tri grupe i samo su pobednici nastavljali dalje takmičenje. Najbolje u svojim grupama bile su ekipe Savaciuma, Šapca i Dadeksa. Igrao je svako sa svakim pa su fudbaleri Savaciuma na kraju imali najviše razloga za slavlje. Pošto je trener Kokanović bio sa pionirima u Čačku, ekipu je predvodio Dragan Jošić i njegovi momci su postigli sledeće rezultate: Savacium “ Šabac 3:0, Savacium “ Dadeks 1:1, Šabac “ Dadeks 1:1.\n-Jako su dobra deca a sad su pokazali da su i solidni fudbaleri. Vole da treniraju a kako vreme bude prolazilo verujem da će igrati sve bolje. Imaju još mnogo toga da nauče u fudbalu ali njihova želja i volja pobediće sve probleme i mi iz uprave kluba potrudićemo se da im obezbedimo što jače rivale iz Beograda i Novog Sada kako bi kroz mečeva sa jakim ekipama još brže učili i napredovali-rekao je Zoran Kokanović.


Beta 22. septembra 2016. 17:40\nFudbaler Bajerna iz Minhena Robert Levandovski mogao bi da postane najbolje plaćeni igrač Bundeslige, pošto je uprava kluba spremna da mu ponudi novi ugovor kako bi odbio ponude Mančester junajteda, Mančester sitija i Čelsija, preneli su danas nemački mediji.\nLevandovski je jedan od najboljih napadača u Evropi, a prošle sezone postigao je 30 golova na 32 prvenstvene utakmice.\nOve sezone je u pet utakmica u Bundesligi postigao četiri gola, a mediji su spekulisali da su za dvadesetosmogodišnjeg poljskog reprezentativca zainteresovani Mančester siti, Mančester junajted i Čelsi.\nUprava Bajerna ne želi da pusti svog najboljeg strelca, a Bild je preneo da je spremna da ponudi Levandovskom nove poboljšane uslove, kako bi produžio ugovor koji ističe 2019. godine.\nNavodno, Bajern želi da produži ugovor sa Levandovskim do 2021. godine i ponudi mu platu koja bi bila veća i od primanja najplaćenijeg igrača Bajerna Tomasa Milera, koji zaradjuje 12 miliona funti godišnje.


Evropska nedelja prevencije raka grlića materice - Užice Oglasna Tabla\nјануар 25, 2018 0167\nLekari Zavoda za javno zdravlje Užice posetili su Dom zdravlja Čajetina kako bi, u nedelji prevencije raka grlića materice, stanovništvu preneli poruku o značaju dostupnih mera prevencije u našoj zemlji, u cilju sprečavanja obolevanja i umiranja od ove bolesti. Ovu priliku iskoristili su i da sprovedu preventivne preglede, u vidu merenja nivoa šećera u krvi, holesterola, triglecerida i krvnog pritiska.\nRak grlića materice, duže od decenije, predstavlja ozbiljan javnozdravstveni problem u Srbiji, koja se po broju obolelih nalazi na četvrtom, a po broju umrlih na trećem mestu u Evropi.\n„U Srbiji svakoga dana umre više od jedne žene od karcinoma grlića materice, a više od četiri novoobolele se svakoga dana javljaju, što predstavlja veliki javnozdravstveni problem. Posebno zabrinjava činjenica da još uvek nemamo veliki odziv i tu naviku preventivnih pregleda kod žena. Zahvaljujući svim tim naučnim dostignućima smatra se da je karcinom glića materice 100% izlečiv, naravno ukoliko se otkrije na vreme“, kaže Dr Mirjana Filipović, šef promocije zdravlja ZZJZ Užice.\nPostoje različiti vidovi prevencije, međutim, najefikasnija mera je imunizacija protiv humanog papiloma virusa. Ova intervencija je isplativa, pogotovu u zemljama gde su resursi ograničeni, učestalost HPV infekcije visoka, a obuhvat preventivnim pregledima nizak.\n„Od prošle godine uvedena je obavezna imunizacija protiv HPV virusa, za koji je sa sigurnošću utvrđeno da dovodi do karcinoma grlića materice, a koji se prenosi polnim putem. Pravilnik o obaveznoj imunizaciji od prošle godine obavezuje dečake i devojčice između 11 i 12 godina da se pre stupanja u seksualne odnose, pošto se ovaj virus prenosi polnim putem, vakcinišu. Svakako, ta vakcina ne može zameniti stalnu brigu o svom zdravlju, tako da je i pored toga važna stalna kontrola i odlazak kod ginekologa“, zaključuje doktorka Filipović.\nOsnovna poruka svim ženama je da je rak grlića materice maligna bolest koja se može sprečiti. „Stop raku grlića materice” je slogan koji će obeležiti potrebu da se još jednom apeluje na naše sestre, majke, ćerke, prijateljice da u Evropskoj nedelji prevencije raka grlića materice razmišljaju o svom reproduktivnom zdravlju, i da u toku godine odvoje dan kada će posetiti svog lekara i iskoristiti neku od dostupnih mogućnosti prevencije.\n(VIDEO) Rušenje starog i rekonstrukcija novog stadiona u Užicu


Studio B, BK i Kopernikus bez nacionalne frekvencije - ITmagazin\nPriloženi programski elaborat BK Telekom se u najvećoj meri oslanja na program nekadašnje BK televizije, koja je emitovala program do 2006. godine\nEmiteri su morali da ispune uslove propisane Zakonom o elektronskim medijima i Pravilnikom o minimalnim uslovima za pružanje medijske usluge i kriterijumima za odlučivanje u postupku izdavanja dozvole, te je bilo neophodno da dokažu da poseduju opremu i tehnička sredstva, poslovni prostor i redakciju, kao i programski elaborat koji mora da ima informativni, naučno-obrazovni, kulturno-umetnički, dokumentarni, dečji program…\nPravilnik propisuje i da pružalac medijske usluge mora da obezbedi najmanje 50 odsto informativnog programa iz sopstvene produkcije.\nU prilog toj tezi navodi se da je Studio B podneo programski elaborat i šemu koji su identični onima na osnovu kojih je dobio dozvolu 2006. godine za teritoriju grada Beograda, proširenu nakon digitalizacije.\nDodaje se da podnosilac prijave u priloženoj programskoj šemi nije uveo nove sadržaje koji trenutno nisu dostupni u toj zoni raspodele, kao i to da Studio B nije naveo kojim bi se važnim društvenim pitanjima bavio, a koja do tada nisu obrađivana, na nov i unapređen način.\nStudio B je delimično ispunio kriterijum koji se odnosi na obezbeđivanje uslova za objavljivanje programa na osnovu priložene koncepcije, zbog toga što duguje OFPS-u i SOKOJ-u milion, odnosno 20 miliona dinara. S druge strane, utvrđeno je da su projekcije prihoda i rashoda u naredne tri godine realne, te da je podnosilac prijave obezbedio odgovarajuću organizacionu strukturu, broj i stepen stručnosti kadrova i odgovarajući stepen tehničke opremljenosti.\nCeo tekst možete pročitati na sajtu Cenzolovke\nPrethodni tekstIGTV uvodi monetizaciju\nSledeći tekstSviđate se sajber kriminalcu!


Kako uz pomoć države do jeftinijih stanova - BGnekretnine blog\ngradjevinska industrija, lokalne samouprave, novogradnja, socijalni stanovi, stanogradnja, Vojnograđevinska direkcija\nNovosti, Socijalni stanovi 005 Dec 2017\nPošto je predsednik Srbije najavio da bi uskoro trebalo da počne masovna državna stanogradnja, prva opština koja je ponudila zemljište je Obrenovac. Pored pripadnika vojske i policije, stanovi bi bili namenjeni i mladim naučnicima i bračnim parovima. Očekuje se da prvi stanovi, po ceni od 450 do 550 evra po kvadratu, budu na raspolaganju za tri godine. Stručnjaci ocenjuju da je taj rok realan i da bi tako niska cena kvadrata, uz određene preduslove, mogla da se postigne.\n"Nije komplikovana izgradnja, nije komplikovano planiranje, komplikovano je naći finansijski okvir. Zemljište je 100 evra, 300 evra su dažbine i 400 evra je gradnja, dakle oko 800 evra je sve ukupno. Ukoliko država ne oslobodi tih 400 i vrati na 400 evra, a opet je u Stepi Stepanović kvadrat bio 1.200 evra", objašnjava dr Eva Vaništa Lazarević, profesorka urbanizma na Arhitektonskom fakultetu.


CEO Microsoft-a najavio veće plate za zaposlene | PC Press\nIzvršni direktor Microsoft-a, Satya Nadella rekao je zaposlenima da kompanija planira povećanje nadoknade pošto se tržište rada zaoštrava i zaposleni bore sa sve većom inflacijom.\nPovećanje plata zbog inflacije\nTakođe, portparol kompanije potvrdio je povećanje plata. „Ljudi dolaze i ostaju u Microsoft-u zbog naše misije i kulture, smisla koji pronalaze u poslu koji obavljaju, ljudima sa kojima rade i načinima na koje su nagrađeni“, rekao je portparol kompanije. „Ovo povećano ulaganje u našu kompenzaciju širom sveta odražava stalnu posvećenost koju pružamo i visoko konkurentno iskustvo za naše zaposlene.“\nInflacija je skočila 8,3 odsto u aprilu. U međuvremenu, američka ekonomija nastavlja da otvara nova radna mesta a nezaposlenost je u stalnom padu, dostigavši 3,6 odsto prošlog meseca. Tehnološke kompanije su reagovale povećanjem plata.\nGoogle-ova matična kompanija Alphabet prilagođava svoj sistem performansi na način koji će doneti veće plate radnicima. Amazon se obavezao da će više nego udvostručiti maksimalnu osnovnu platu za korporativne zaposlene.\nNadella je rekao zaposlenima da kompanija „skoro udvostručuje globalni budžet za zasluge“ i dodeljuje više novca ljudima na početku i na sredini karijere i onima u određenim geografskim oblastima.\nOn je rekao da kompanija povećava godišnje raspone zaliha za najmanje 25 odsto za zaposlene na nivou 67 i na nižim nivoima. Referenca na „nivoima 67 i nižim nivoima“ se generalno obuhvata zaposlene do zaključno sa starijim direktorima. To znači da oni koji su dostigli ono što Microsoft naziva „partnerskim“ nivoom uključujući generalne menadžere, potpredsednike i druge rukovodioce višeg ranga nisu u fokusu.\nU prvom tromesečju, Microsoft je povećao troškove istraživanja i razvoja, koji uključuju troškove platnog spiska i kompenzacije zasnovane na akcijama, za 21 odsto.\nKompanija je povećala potrošnju u inženjeringu za razvoj „oblaka“ dok pokušava da održi korak sa Amazon Web Services-om. Rast istraživanja i razvoja je ubrzan za pet uzastopnih kvartala.\nDok su najveće tehnološke kompanije podizale plate kako bi pokušale da zadrže talente, neke manje kompanije otpuštaju zaposlene, jer rat u Ukrajini i nedostatak snabdevanja opterećuju preduzeća.\nTagovi: Microsoft, Povećanje plata, satya nadella\n← Microsoft smatra da je Windows 11 (konačno) spreman za široku upotrebu\nPet načina na koje Motorola edge 30 pro može da olakša posao →


Za utopljavanje dvije škole u Brezi izdvojeno 240.000 KM, Vlada ZDK sufinansirala rekonstrukciju PŠ Ravne Vareš - Zenicablog\nZa utopljavanje dvije škole u Brezi izdvojeno 240.000 KM, Vlada ZDK sufinansirala rekonstrukciju PŠ Ravne Vareš\nZa utopljavanje dvije škole u Brezi izdvojeno 240.000 KM, Vlada ZDK sufinansirala rekonstrukciju PŠ Ravne Vareš – Kantonalni ministri za obrazovanje, nauku, kulturu i sport Mensur Sinanović, prostorno uređenje, promet i komunikacije i zaštitu okoline Fahrudin Brkić i ministar zdravstva Dragoljub Brenjo boravili su u radnoj posjeti općini Breza. U pratnji općinskog načelnika Muniba Zaimovića ministri su obišli osnovne škole “Enver Čolaković” i “Safvet-beg Bašagić”, koje su obuhvaćene ovogodišnjim programom energetske efikasnosti, a kojeg implementira i finansira Vlada Zeničko-dobojskog kantona.\n“U obje škole nastava je krenula na vrijeme i bez poteškoća, a uslovi su znatno bolji zahvaljujući značajnim investicijama. U utopljavanje zgrade OŠ “Enver Čolaković” prošle godine je uloženo 80.000 KM, a ove godine smo zajedno sa UNDP-om izdvojili 75.000 KM za postavljanje fasade i ugradnju led rasvjete. U Područnoj školi “Župča”, u sastavu OŠ “Safvet-beg Bašagić”, u toku je zamjena vanjske stolarije, fasade i rekonstrukcija sportske sale, za što je obezbjeđeno 166.000 KM. Radovi u Župči kasne jer lokalne vlasti u Brezi nisu pravovremeno osigurale potrebnu dokumentaciju, ali vjerujemo da će radovi biti završeni prije zime”, kazao je ministar Sinanović.\nDirektorica OŠ “Enver Čolaković” Velida Zaimović-Džafić zahvalila se ministru Sinanoviću i Vladi ZDK na čelu s premijerom MIralemom Galijaševićem na odobrenim sredstvima, a direktorica Mersiha Dinar-Šehić je uime kolektiva škole “Safvet-beg Bašagić” ministru obrazovanja ZDK uručila prigodnu zahvalnicu.\nTakođer, kantonalni ministri posjetili su Dom zdravlja “Breza” i Javnu ustanovu za predškolsko obrazovanje i vaspitanje “Umihana Čuvidina”, gdje su sa direktorima Fikretom Salčinovićem i Amrom Mušić razgovarali o problemima i mogućnostima unapređenja uslova rada.\nMinistri Sinanović, Čolaković i Brkić prisustvovali su i svečanom otvaranju Područne škole “Ravne” u sastavu OŠ “Vareš Majdan” Vareš. U ratu uništena školska zgrada potpuno je obnovljena, a rekonstrukciju vrijednu 100.000 KM zajedno su finansirali Turska vojna misija u BiH i Vlada Zeničko-dobojskog kantona.\nTagovifahrudin brkic finansiranje mensur sinanovic obnova obrazovanje projekti ravne škole u Brezi utopljavanje vareš vlada zdk zenica


Izgrađena nova ulica Desanke Maksimović\nHome Novosti Gradske novosti Izgrađena nova ulica Desanke Maksimović\nŠefica Odjeljenja za javne poslove u Vladi Brčko distrikta BiH Svjetlana Čivčić izjavila je danas, predstavljajući novinarima novoizgrađenu ulicu Desanke Maksimović u brčanskom naselju Srpska varoš, da je za kompletno uređenje ove ulice izdvojeno oko 140.000 konvertibilnih maraka.\n“Dužina ulice iznosi 220 m, širina kolovoza je 6,5 m sa trotoarima na obje strane. Novčana vrijednost ovog projekta dostiže sumu od oko 140.000 KM, a ostalo je još oko 20.000 KM koji će biti iskorišteni za uređenje parkinga kod pravoslavnog groblja. Rok za izvođenje radova bio je šezdeset dana, ali ja ona završena za 35 dana”, precizirala je šefica resornog odjeljenja.\nPrema njenim riječima danas se na spomenutoj ulici radi na postavljanju horizontalne i vertikalne signalizacije, dok bi ona već sutra trebala biti puštena u saobraćaj.\n„Meni je drago što je ova ulica urađena, jer smo godinama u gradu imali jednu neasfaltiranu i makadamsku ulicu“, dodala je Čivčić navodeći da je Ulica Desanke Maksimović rađena iz novčanih sredstava kapitalnog budžeta za 2013., 2014. i 2015. godinu, a razlog zašto se toliko dugo čekalo na asfaltiranje leži u dugim procedurama kada je riječ o imovinsko-pravnim odnosima.\nUlica povezuje četiri ulice u užem gradskom jezgru na veoma frekventnom mjestu tako da će se puštanjem u funkciju ove ulice riješiti brojni saobraćajni problemi.\nNadzorni organ na izgradnji ulice i službenik Pododjeljenja za parkove i puteve, Dragan Peštić izjavio je kako se nada da će realizacija ovog projekta biti jedan od pokretača privrede ovog dijela grada te izrazio svoje zadovoljstvo načinom na koji je projekt okončan.\nPored ostalog, šefica Odjeljenja za javne poslove je naglasila da je u prošloj godini Odjeljenje za javne poslove ugovorilo radove u vrijednosti od oko 5.100.000 KM za 187 projekata kao i da će se u ovoj godini nastaviti radovi na 35 projekata.\nUkazala je također na odsustvo koordinacije između ovog Odjeljenja i javnog preduzeća “Putevi” u rekonstrukciji ulice Braće Ribnikar u “Š” naselju te najavila nastavak izgradnje Bulevara mira u dužni od 700 metara čim se usvoji budžet Distrikta za 2016. godinu.\nPrethodni postObilježavanje 4. aprila – Međunarodnog dana borbe protiv mina\nSledeći postSrđan Dragojević: “Od dece pravimo TV morone“\nPočeo upis u srednje škole na području Distrikta\nPredstavnik Odjela za obrazovanje Vlade Brčko distrikta BiH Boško Stojković izjavio je danas da su počeli upisi u srednje škole na području Brčko distrikta...